له مێژه زانینی هۆکاره‌کانی به‌هێزی ئیسرائیل له مێشکم ده‌خولێنه‌وه، زۆربه‌مان پێمان وابوو هۆکاره‌که‌ی بۆ ئه‌و پشتیوانییه بێ سنووره‌ی ئه‌مه‌ریکاو رۆژئاوا ده‌گه‌ڕێته‌وه، به‌ڵام ئه‌وه هۆکاری ته‌واو نییه، چونکه که به‌خۆت نه‌بیت، ته‌نها به هاوکاری ده‌ره‌وه فه‌شه‌ل ده‌هێنی، ئه‌وه نییه حکومه‌تی عێراقی ئه‌و پشتیوانییه زۆره‌شی لێده‌کرێت که‌چی له‌به‌ر ئه‌وه‌ی دارێکه‌و کرمی له خۆیه رۆژ به رۆژ له داڕمانی زیاتر دایه.\nله‌و رۆژانه له کۆنفرانسێکی کۆلێژی زانسته ئیسلامیه‌کانی زانکۆی سه‌لاحه‌دین گوێمان له‌وه بوو، که ئیسرائیل له ساڵی 1948ه‌وه تاکو ئێشتاشی له‌گه‌ڵدا بێت بێ ده‌ستووره، دوای ئه‌وه به‌دواداچوونێکی وردمان بۆ هۆکاره‌کانی کرد، له‌وێ به روونی هۆکاره‌کانی دیاری کراون، پوخته‌که‌ی ئه‌وه‌یه ئه‌وان ده‌ستوورێکیان ناوێت یه‌کریزی و نێوه‌خۆیان لێ تێك بدات، به کورتی له‌به‌ر ئه‌م خاڵانه بێ ده‌ستوورن:\nیه‌که‌م: ئیسرائیل هێشتا خاک و گه‌له‌که‌ی ته‌واو نه‌بوونه، بۆیه پێویسته رۆڵه‌کانی جوله‌که نوێیه ئاواره‌و په‌ڕاگه‌نده‌کان به ده‌ستوورێك نه‌به‌سترێنه‌وه که به‌شداری دانانیان نه‌کردووه.\nدووه‌م: رێگیریکردنی پیاوانی ئاینی جوله‌که‌و پرت و هێزه ئاینیه‌کان، به پاسوی ئه‌وه‌ی ئیسرائیل ده‌وڵه‌تێکی یه‌هوودیه‌و، شوێن رێنماییه‌کانی ئاسمان و سرووته‌کانی جوله‌که ده‌که‌وێت، به‌مه‌ش ده‌بێته ده‌وڵه‌تێکی ره‌سه‌نی وه‌کو به‌ریتانیا، بۆیه له‌وانه‌یه بوونی ده‌ستوورێکی نووسراو ده‌وڵه‌ته‌که بکاته عه‌لمانی، به‌مه‌ش له هه‌ندێك تێڕوانیندا دژ بێت له‌گه‌ڵ بناماکانی یه‌هوودی.\nسێیه‌م: بوونی ده‌ستوورێکی عه‌لمانی ده‌بێته مایه‌ی درووستبوونی ناکۆکی نه‌رێنی، ئه‌مه‌ش ده‌بێته مایه‌ی دابه‌شکردنی ئوممه‌ت بۆ دوو پارچه، پارچه‌یه‌کی دینی و ئه‌وه‌ی تریش عه‌لمانی.\nچوواره‌م: نه‌بوونی ده‌ستوورێکی عه‌لمانی نووسراو ئازادی زیاتر ده‌داته حکومه‌ت و کنێست بۆ هه‌نگاونان له به‌رامبه‌ری رووداوه نوێیه‌کانی گۆره‌پانی سیاسی به‌بێ ئه‌وه‌ی هێچ کۆت و به‌ندێکی ده‌ستووری له‌سه‌ر چالاکیه‌کانیان هه‌بێت.\nئه‌گه‌ر هۆکاره‌کان بخوێنیته‌وه، جوان به‌هێزی ئیسرائیلت بۆ ده‌رده‌که‌وێت، ئه‌وان پێیان وایه هێشتا خاکیان ته‌واو نه‌بووه، هێشتا خه‌ڵکیشیان ماوه بێته‌وه سه‌ر ده‌وڵه‌ته‌که‌یان، بۆیه نایانه‌وێت ململانێی سیاسی و دینی وڵاتیان دابه‌ش بکات، چونکه ئازادکردنی خاک و هێنانه‌وه‌ی خه‌ڵکه بێ به‌شکراوه‌که له پێشه‌وه‌ی ئه‌وه‌یه داخۆ ده‌ستوور عه‌لمانی بێت یان دینی، یان ململانێی سیاسی وڵات به‌ره‌و دابه‌شبوون ببات، بۆیه بێ ده‌ستووری باشتره له ده‌ستوورێك که ته‌فره‌قه‌و ململانێ بێنێته‌وه.\nله قۆناغی ئێستای هه‌رێمی کوردستانیش، که دنیایه‌ك کێشه‌و قه‌یرانی سیاسی و ئابووری و ئه‌منی به‌رۆکی خه‌ڵکی گرتووه، هێشتا خاکو خه‌ڵکێکی زۆرمان له‌سه‌ر هه‌رێم نییه، بۆیه پاراستنی یه‌كریزی و هێوورکردنه‌وه‌ی ناخی خه‌ڵک له پێشه‌وه‌ی ئه‌و ململانێیانه‌یه که نازانین وڵات به‌ره‌و کوێ ده‌بات، له حاڵی ئه‌وهادا بێ ده‌ستوور بین باشتره له ده‌ستوورێك وڵاتمان به‌ره‌و نائارامی ببات، چونکه ده‌ستوور تاکه شتێکه هه‌موو لایه‌ك له‌سه‌ری کۆك بێت.


بەخشین - Ruya Foundation For Contemporary Culture In Iraq\nدامەزراوەی رۆیا رێکخراوێکی ناحکومی قازانج نەویستە و بەتەواوی پشت بە بەخشینەکان دەبەستێت بۆ بەردەوام بوون لە کارە زیندوەکانی، هاوکاری کردن و پەرەپێدانی کلتوری سەردەم لە عێراق، و بنیاتنانی پردی پەیوەندی لەگەڵ جیهان.\nرۆیا هەوڵی تەواو دەدات بۆ پاراستنی کلتوری سەردەم لە عێراق لە کاتێکدا کە سەرنجەکان لەسەر شتی ترە و هاوکاریەکانی ئێوە بەتایبەت گرنگی خۆی هەیە لەوکاتە دا کە ململانێ بەردەوامەکان و ناسەقامگیری سیاسی لە ئەرزی واقیع دا هەڕەشەیە بۆ داخورانی کلتوری سەردەم بەتەواوی.\nهاوکاریەکانتان هەم پرۆژە هونەریەکان لە کامپی ئاوەرەکانی باکوری عێراق و هەمیش پرۆژە هوشیارکەرەوەکانی هونەرمەندان زیندودەکاتەوە، کە دەرفەتی پەرەپێدانی ناوەخۆیی و نێودەوڵەتی بۆ ژیانی هونەمەندانی عێراق دەڕەخسێنێت.\nبۆ بەخشینەکانتان، تکایە پەیوەندی بکەن بە [email protected]


سەرۆكی زانكۆی پۆلیتەكنیكی سلێمانی: تا خوێندكاران لێمان رازی بن ئێمەش باشتر دەتوانین ئەركی خۆمان جێبەجێ بكەین – زانکۆی پۆلیتەکنیکی سلێمانی\nسەرۆكی زانكۆی پۆلیتەكنیكی سلێمانی: تا خوێندكاران لێمان رازی بن ئێمەش باشتر دەتوانین ئەركی خۆمان جێبەجێ بكەین\nبەبۆنەی دەستپێكردنەوەی ساڵی نوێی خوێندن و ئاگاداربوون لە ئامادەكارییەكان بۆ پێشوازیكردن لە خوێندكاران، پرۆفیسۆری یاریدەدەر د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی سەردانی كەمپی كۆلێجە تەكنیكییەكان و پەیمانگای تەكنیكی سلێمانی كرد و رایگەیاند: لە زانكۆماندا خوێندكاران سەنتەرن، بۆیە تا لێمان رازی بن ئێمەش باشتر دەتوانین كارەكانمان جێبەجێ بكەین.\nئەمڕۆ یەكشەممە 2019/9/22 بەڕێز پ.ی.د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی بەیاوەری پ.د.سۆران ئەبوبەكر یاریدەدەری سەرۆكی زانكۆ بۆ كاروباری زانستی و خوێندنی باڵا و پ.ی.د.دانا ئەحمەد یاریدەدەری سەرۆكی زانكۆ بۆ كاروباری دارایی و كارگێڕی و ئارام بەكر بەڕێوەبەری كەناڵی SPUHD سەردانی كەمپی كۆلێجە تەكنیكییەكانی چوارچرای كرد و لەگەڵ راگری كۆلێجەكانی ( تەكنیكی كارگێڕی و تەكنیكی ئەندازیاری ) و مامۆستیان كۆبوویەوە، لە كۆبوونەوەكەدا بە وردی باس لە پلانی ئەمساڵی خوێندن و ئەو ئامادەكاریانە كران كە بۆ پرۆسەی ئەمساڵی خوێندن جێبەجێكراون، وە لەنزیكەوە سەرۆكی زانكۆی پۆلیتەكنیكی سلێمانی گوێی لە پێشنیار و داواكاری هەردوو راگری كۆلێجی تەكنیكی كارگێڕی و تەكنیكی ئەندازیاری گرت و بەڵێنیدا داواكارییەكانیان بكرێنە تەوەری گفتوگۆی كۆبوونەوەی ئەنجومەنی زانكۆ و بخرێنە بواری جێبەجێكردنەوە، هەروەها سەرۆكی زانكۆی پۆلیتەكنیكی سلێمانی سوپاسی سەرجەم مامۆستایان و فەرمانبەرانی زانكۆی كرد كە سەرەڕای بوونی قەیرانی ئابووری دڵسۆزانە و خەمخۆرانە درێژەیان بە خزمەتكردن داوە و نەیاهێشتووە پرۆسەی خوێندن لە زانكۆكەیاندا بوەستێت.\nلە بەشی دیكەی كۆبوونەوەكەدا پ.ی.د.ئالان فەرەیدون عەلی ئەمین رایگەیاند: لە زانكۆی پۆلیتەكنیكی سلێمانیدا خوێندكاران سەنتەرن و تا ئەوان لێمان رازی بن ئێمەش باشتر دەتوانین كارەكانمان جێبەجێ بكەین، بۆیە دەبێت بەوپەڕی توانامانەوە لە خزمەتی خوێندكاراندا بین و هەموو هەوڵێك بدەین بە دابینكردنی سەرجەم كەلوپەل و پێداویستییەكانی خوێندن و فەراهەمكردنی كەشێكی لەبارو گونجاو تا خوێندكاران بە ئاسوودەیی بخوێنن و بەسەركەوتوویی ئەمساڵی خوێندن تێپەڕێنن.\nلەمیانی بەسەركردنەوەی بەشەكانی كۆلێجە تەكنیكییەكاندا پ.ی.د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی چاوی بە چەند خوێندكارێك كەوت و پیرۆزبایی دەستپێكردنەوەی ساڵی نوێی خوێندنی لێكردن و لەنزیكەوە گوێ بیستی داواكارییەكانیان بوو وە بەڕێزیان بەڵینیدا هەموو هەوڵێك بخەنەگەڕ بۆ پێشخستنی پرۆسەی خوێندن بەتایبەتی بواری تەكنیكی پیشەیی تا كادری بەتوانا و شارەزا بخەنە بازاڕی كارەوە.\nدواتر پ.ی.د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی بەهاوڕێیەتی وەفدی یاوەری سەردانی پەیمانگای تەكنیكی سلێمانی ( پەیمانگای دایك)ی كرد و لەگەڵ سەرجەم سەرۆك بەشی پەیمانگاكە كۆبۆوە و باسیان لە پلانی ئەمساڵی خوێندن و ئامادەكاریەكان كرد بۆ پێشوازیكردن لە خوێندكاران و پێشخستنی پرۆسەی خوێندن لە پەیمانگاكە.\nلە كۆتاییشدا سەرجەم سەرۆك بەشەكانی پەیمانگای تەكنیكی سلێمانی بەئاڕاستەی خزمەتكردنی زیاتر و بەرەوپێشبردنی پرۆسەی خوێندن لە پەیمانگاكەیان داواكاری و پێشنیارەكانیان خستە بەردەم سەرۆكی زانكۆ و لەلایەن بەڕێزیشیانەوە بەڵێنی جێبەجێكردنیان درا.\nبەڤیدیۆ... واژۆكردنی رێكەوتننامەی نێوان زانكۆی پۆلیتەكنیكی سلێمانی و پەیمانگای راهێنانی نەوتی بەسڕە\nزانكۆی پۆلیتەكنیكی سلێمانی پەیامێكی هاوخەمی ئاراستەی زانكۆی سلێمانی دەكات


خالید عه‌زیزی: په‌یامی کۆنگره‌ی نه‌ته‌وه‌یی ڕوونه، چاره‌سه‌ری ئاشتی‌یانه‌ی پرسی کورد – Giareng\nلە 26 تەموز , 2013\nسکرتێری گشتیی حیزبی دێموکڕاتی کوردستان له وتووێژ له‌گه‌ڵ ته‌له‌ڤزیۆنی زاگڕۆس‌دا ڕایگه‌یاند که کورد مافی خۆیه‌تی له چوارچێوه‌ی پڕه‌نسیپه‌کانی جاڕنامه‌ی گه‌ردوونی مافی مرۆڤ‌دا بۆ ده‌سته‌به‌ر کردنی مافه‌کانی تێ بکۆشێ. خالید عه‌زیزی له به‌رنامه‌ی ” زایه‌ڵه‌ی ڕۆژ” دا که بۆ باس له سه‌ر بابه‌ته‌کانی پێوندیدار به کۆنگره‌ی نه‌ته‌وه‌یی کورد ته‌رخان کرابوو، به ئاماژه به په‌یامه سیاسی‌یه‌کانی ئه‌و کۆبوونه‌وه‌یه گوتی کورد له هه‌موو به‌شه‌کانی کوردستان له مێژه ئه‌و په‌یامه‌ی به ده‌وڵه‌ته ناوه‌ندگه‌راکان‌و وڵاتانی ڕۆژهه‌ڵاتی نێوه‌راست داوه که ده‌یه‌وێ له هه‌ر کام له‌و به‌شانه‌ی کوردستانیان به سه‌ردا دابه‌ش کراوه، کێشه‌کانی له رێگه‌ی وتووێژ‌و دانوستانی ئاشتی‌یانه چاره‌سه‌ر بکا. هه‌ر بۆیه‌ش ئه‌و کۆنگره‌یه که له سه‌ر ئه‌و ئه‌ساسه ده‌گیرێ، ده‌توانێ په‌یامی ڕوونی سیاسی به‌و وڵاتانه بداو له‌و باره‌وه یارمه‌تی به سه‌قامگیریی ئاشتی له ناوچه‌که‌دا بکا.


دەمێ خەباتکەر بهایێ خەباتا خۆ دفرۆشن\nkurdiu 10 14/07/2020 - 19:36 وتار\nل هەمى کنارێن ڤێ جیهانێ ژ بۆ سەفەرازیا گەل و وەڵاتێن خۆ چەندین کەسانێن مەزن رێکا قوربانیدانێ ب جان وگیانێ خۆ گرتبوون بەر، و خەباتا رزگاریخوازییا پیرۆز یا بەردەوامبوو هەتا رۆژا رزگاریێ هەڵات.\nو دگەل هەڵاتنا وێ رۆژا گەش کەسایەتیێن بەرز و بلندێن خەباتکەر ڕادگەهاندن کو ئەوان ئەرکێ هەلگرتن وگەهاندنا پەیاما ژیانا خۆ بجهئینان، ودەم هات ب سەرفەرازى ئەمانەتێ ڕادەستى گەلێن خۆ بکن ژ بۆ هەلبژاراتنا تێکۆشەرێن قویناغەکا دیتر و جۆرەکێ دیتر یێ خەباتێ ئەو ژى: خەباتا دەولەتدارى و حوکمڕانییا ژیرانەیا دادپەروەرییە (الحکم الرشید العادل).\nو ل ڤێرێ و ژ بۆ وانە وەرگرتنێ یا گرنگە ئاماژەیەکا بلەز وەکى فلاشێ بریسکێ بدین دوو نموونەیێت گەشێت خەباتکەرێن جیهانى: (نیلسون ماندیللا 1918-2013) و (عەلى عززەت بیگۆڤیچ 1925-2003)، و چەوان ماندیللا پشتى خەباتەکا دۆمدرێژ ودیسان ل داوییا 27 سال دزیندانێن تاریڤە ل دویرى وەڵاتى بووراندین و ل (گزیرتەیا روبن ئایلاند) ل ئوقویانوسا ئەتلەنتیکى هاتیە ئازادکرن و بوویە ستێرەکا گەش دئاسمانێ خەباتکەرێن جیهانیدا و خەلاتێ نۆبڵ یێ ئاشتیێ وەرگرتى، ڕازیبوو پێنچ سالان بتنێ ژ سەرۆکایەتییا وەڵاتێ باشۆرێ ئەفریقیا 1994-1999 وەربگرت و ژ ئەنجامێت ئێکەم هەلبژارتنێت گشتیێت وى وەڵاتى شیا سەرکەفتنێ ب دەستڤەبینت، ئەڤى قارەمانێ ئیلهامبەخش نە خۆ ب کورسیکێڤە نویساند و سیکوتین کر، و نە خەباتا خۆ کرە مننەت، و نە عەرشێ دەولەتێ ڕادەستێ ئێک ژ ماڵباتا خۆ یا دگۆتنێ (تامپۆ) کر، هۆسان بۆ هەمییان دیاربوو کو ڤى کەسایەتى بەرژوەندییەک بتنێ ل پێشچاڤبوو ئەو ژى بەرژوەندییا گشتى بی.\nو نمونەیا شەوقەدارا دووێ کو: یا خەباتکەرێ بۆسنى و فەیلەسۆف مەزن (عەلى بیگوڤیچ)ـه ئەوی ژى پشتى چەندین ساڵێن سەخت و دژوار سەرا خەباتا خۆیا دلسۆزانە دگرتیخاناندا بووراندین، و پشتى بەشدارى کرى وەکى خەباتکەرەکێ چەکدار دژى دوژمنێت گەلێ بوسنی یێ مولسلمان ل سالا 2002 دەستبەردارى حوکمێ سەرۆکایەتییا بۆسنا بوو بێى کورەکێ خۆ یان ژى کەسەکێ دیتر ژ ماڵباتا خۆ بینت پێش و بکت میراتخوارێ دەستهەڵاتدارییێ، و ئێک جارێ ژى دهەمى نڤیسین و بەرهەمێن وی یێت هزرى و سیاسى و فەلسەفى و گۆتارێن وی دا تۆ بێهنا مننەت و مننەتکاریێ نابینى.\nبەلێ ئەگەر ژئەفریقیا و ژجەرکێ ئەوروپا بزڤرین دیرۆکا وەڵاتێ خۆ دێ ل بیرا مە هێتن کو هەر ژ رۆژێت دەستپێکا پچەک ئوکسجینا ئازادایێ مە هەلکێشاى ل بهارا ساڵا 1991 پشتى خەلکێ ب خوین و گیان و قوربانیدانا ب هەمى مال و مولک و سامانێت خۆ، و ب سەرهلدانا پیرۆز و کارڤەدانێت دویڤرا هاتین وەڵاتێ خۆ ئازاد کرین مە دیت (خەباتکەرێن مودێل کوردى) گەلێ مە کرنە دوو تەخ: تەخەک دفن بلند و مەتحکار و ب مننەت خۆ ب خودانێت ئاخ و بەر و مرۆڤێت وەڵاتى دزانى، خۆ ب خۆدان ماف زانى چ بکن و چ بخۆن و بۆ خوە چ ببن هەمى ب سرۆشتى زانین، چونکى زاردەڤ و حالێ وان ئەڤەبوو: کو وان یێ کری و ئەو دێ خۆن ژى حەلال و زەڵالە بۆ وان، و تەخەکا دیتر هاوڵاتیێن پلە دوونە و ژێر مننەتن، و ژدەردەسەرییا چ بهێتن سەرێ وان دڤێت بێژن: (میر وقرالێن مە ساخ بن) مینا هوزانڤانێ مەزنێ کورد ماموستا عەبدوڕەحمان موزیرى ب دلەکێ داغبارڤە گۆتى:\nگـــــــــەر میــــــر نـــەبن\nژپشت چیا رۆژ نا هەلیت\nمامز ل دەشتێ نا چەریتن\nهەر چەندە چ کەسەکێ پچەک هەست هەى مننەتکارییا چ کەس و لایەنەکێ سەر خۆ قەبوول ناکت ژبلى یا خۆدێ، چونکى ژێر مننەتى جۆرەکێ ژێردەستى وکوڵەتیێ یە، لێ سەرەراى وێ چەندێ ژى، خەباتکەرێن مە مێژوو و خەباتا خۆ ب پەرتاڵەکێ نە حەلال -نە جارەکێ هزار جارى- فرۆتن، نها گۆتنا سەرکردەکێ مەیدانى ل بیرا من هات دەمێ گۆتییە مە ب راستى ئەگەر پێش هەر رۆژەکا خەباتا هەر بەرپرسەکێ ژڤان بەرپرسێت نهۆ دفنێت خۆ بلندکن ل سەر سەرێ خەلکێ دەفتەرەکا دۆلارى حسێب کربت گۆمان نینە وى پتر یێ برى، و هەتا ئەڤرۆ هەر یێت بۆ خۆ دبن و دخۆن، چونکى لۆژێکێ وان ئەوە یا ب ئاشکەرایى دبێژن: ئەم خۆدانێت وەیەنە و یێت ڤى وارینە.\nلێ یا ڕاست ئەوە ئەگەر مرۆڤى قەنجییا خۆ فرۆت و بەرامبەر وێ وەرگرت دڤێت شەرمێ ژخۆ بکت ئێدی بەحسێ قەنجیێ نەکتن، نە خاسمە ئەگەر ئەو قەنجییە ئەرکێ خەباتێ بتن و یێت ب ناڤ خەباتکەر ب پەرتاڵەکێ حەرام یێ گەندەڵیێ ژمال و سامانێ گشتى گوهوری بت، دڤیا ئێدی ئەزمانى وى نە گەڕت و کێم کێم ئێدی موزایەدان نەکتن، چونکى بخۆ چ تشت ژ سەرفەرازیێ بۆ خۆ نە هێلان، و چ بۆ مێژوویا وان ژى نەما ژبلى جهەکێ کرێت ئەم ناڤێ وى جهى نا بێژین.


"دەربارەی پاراستنی خاکی ھەرێمی کوردستان یادداشتێک ئاراستەی وەزارەتی دەرەوەی تورکیا دەکرێت"\nسەرەتا › kdp › "دەربارەی پاراستنی خاکی ھەرێمی کوردستان یادداشتێک ئاراستەی وەزارەتی دەرەوەی تورکیا دەکرێت"\n2019/05/16 | 16:35\nبەغدا-KDP.info- ڕۆژی سێشەممەی ڕابردوو بەھۆی شەڕ و پێکدادانی نێوان سوپای تورکیا و چەکدارانی پەکەکەوە لە سنووری قەزای مێرگەسۆر ھاووڵاتییەکی سڤیلی ھەرێمی کوردستان شەھید بوو.\nپەرلەمانتارێکی پارتیش دەڵێ، لەسەر سنووربەزاندن و ئاڵۆزیی نێوان تورکیا و پەکەکە یادداشتێک دەدەینە وەزارەتی دەرەوەی تورکیا.\nمحەمەد ئەمین فارس گوتی: "پێویستە سنووری ھەموو وڵاتێک پارێزراو بێت و ئێمەش لە ھەرێمی کوردستان دەخوازین سنووری ھەموو وڵاتێک پارێزراو بێت و دەستوەردان نەکرێت بۆ سەر خاکی ھیچ وڵاتێک، بە ھەمان شێوە سنووری ھەرێمی کوردستانیش پارێزراو بێت و ھێز و وڵاتانی دەوروبەر خاکی ھەرێمی کوردستان وەک مەیدانی جەنگ بەکار نەھێنن."\nئەو پەرلەمانتارەی پارتی گوتی: "ئێمە لە ڕێگەی خۆمانەوە، واتە لە ڕێگەی پەرلەمانی عێراقەوە یادداشتێک ئاراستەی وەزارەتی دەرەوەی عێراق دەکەین تا ئەوانیش وەزارەتی دەرەوەی تورکیا ئاگادار بکەنەوە بۆ ئەوەی سنوورەکانی ھەرێمی کوردستان پارێزراو بن، چونکە سنوورەکانی ئێمەش بەشێک لە سنوورەکانی دەوڵەتی عێراقن و پێویستە سەروەریی خاکی عێراق پارێزراو بێت."\nفارس ئاماژەی بۆ ئەوە کرد: "بەداخەوە ساڵانە بەھۆی شەڕ و پێکدادانی نێوان سوپای تورکیا و چەکدارانی پارتی کرێکارانی کوردستان (پەکەکە) لەنێو خاکی ھەرێمی کوردستاندا ژمارەیەک ھاووڵاتیی ھەرێم دەبنە قوربانی، جگە لە زیانی بێھەژماری ماددی کە بەر خەڵکی ھەرێمی کوردستان دەکەوێت."


پەرەگراف زانیاریی ورد لەبارەی هەڵبژاردنی خانەی ڕاپەڕاندنی گۆڕان ئاشكرادەكات\nڕێكخەری گشتی‌و ئەندامانی خانەی ڕاپەڕاندن سەردانی گۆڕی نەوشیروان مستەفایان كرد. فۆتۆ؛ جوانڕۆ محەمەد.\nیەكەم هەڵبژاردنی خانەی ڕاپەڕاندنی بزوتنەوەی گۆڕان بە ڕێككەوتنی پێشوەخت یەكلایی كرایەوەو فشارو دەستێوەردان هەبووە بۆ دەرچواندن‌و كشانەوەی كاندیدەكان.\nئەوەش وایكردووە، بەشێك لە سەركردەكانی گۆڕان لە ناویاندا قادری حاجی عەلی‌و عوسمانی حاجی مەحمود نیگەران بن‌و لەلایەن هەڵسوڕاوە گەنجەكانەوە ڕوبەڕوی ڕەخنە ببنەوە.\nنیگەرانییەكان دوای ئەوەدێن ئاڕاستەی ئەو دوو سەركردەیەو ئاڕاستەی عومەری سەید عەلی(محەمەد تۆفیق ڕەحیم پاڵپشتیەتی) ناكۆكی لە نێوانیاندا هەبوو، لە كێبڕكێدابوون تا زۆرترین ئەندامی خانەی ڕاپەڕاندن بۆخۆیان مسۆگەر بكەن، بەڵام لە ساتەكانی كۆتاییدا بەڕێككەوتن ئەندامانی خانەكەیان دیاریكردو لەژێر "فشار"دا كاندیدە گەنجەكان ناچار بە كشانەوە كران.\nوەك سەرچاوەكانی پەرەگراف لە ناو گۆڕان دەڵێن، ڕێككەوتنی پێشوەخت بۆ یەكلایی كردنەوەی ئەندامانی خانەی ڕاپەڕاندن دوای ئەوەهات مەترسی هەبوو محەمەد تۆفیق ڕەحیم زاوای نەوشیروان مستەفا دەرنەچێت‌و نەبێتە ئەندامی خانەكە، ئەوەش دوای ئەوەی عوسمانی حاجی مەحمود كاندیدی بەهێزبوو بۆ هەمان پۆست كە محەمەد تۆفیق ڕەحیم خۆی بۆ كانیدكردبوو(سكرتێری كاروباری ژورەكان).\nپەرەگراف لەزاری سەرچاوە ئاگادارەكانی ناو گۆڕانەوە زانیویەتی، "كوڕەكانی نەوشیروان مستەفا لە بەرژەوەندی محەمەد تۆفیق ڕەحیم دەستێوەردانیان لە پڕۆسەكەدا كردووەو ئەویان وەكو نوێنەری بنەماڵەی نەوشیروان مستەفا ناوبردووە"، هاوكات "عومەری سەید عەلی داوای لە عوسمانی حاجی مەحمود كردووە ئەو پۆستە بگۆڕێت كە خۆیی بۆ كاندید كردووە" تا محەمەد تۆفیق ڕەحیم بێڕكابەر بێت‌و ببێتە ئەندامی خانەكە.\n"كاك عوسمان نیگەران‌و ناڕازی بوو، بەڵام لەسەر داوای كاك عومەرو بۆئەوەی كێشە دروست نەبێت بەتایبەت بۆئەم قۆناغەی بزوتنەوەكە، ڕازی بوو شوێنەكەی بگۆڕێت‌و خۆی بۆ سكرتێری باژێڕوانەكان كاندید بكات"سەرچاوەیەكی باڵای گۆڕان بۆ پەرەگراف وای وت.\nبەمەبەستی جێبەجێكردنی هەنگاوەكانی ڕێكەوتنی پێشوەخت، لەسەر داوای بەرپرسانی باڵای گۆڕان، ژوری یاسایی بزوتنەوەكە ماوەی 24 كاتژمێر پڕۆسەی خۆپاڵاوتن‌و شوێن گۆڕینی درێژكردوەتەوە(كاتژمێر 4ی ئێوارەی 23ی ئەم مانگە وادەی كۆتایی بوو)، دوای درێژكردنەوەكە، دوێنێ شوێن گۆڕینەكە كراوە.\nدوای ئەوەی عوسمانی حاجی مەحمود ئەو پۆستەی گۆڕی كە خۆی بۆ كاندید كردبوو، د.محەمەد عەلی ڕێكخەری ژوری توێژینەوەی سیاسی گۆڕان دەچێتە كێبڕكێكەوە بەرامبەر محەمەد تۆفیق ڕەحیم، محەمەد عەلی پێشتر بڕیاری ئەوەبووە خۆی كاندید نەكات.\n"دوای ئەوەی د.محەمەد عەلی هاتەوە كێبڕكێكە، كوڕەكانی كاك نەوشیروان لەڕێگەی شۆڕش حەمید كە كەسێكی نزیكیانە چەندجارێك داوایان لە د.محەمەد عەلی كردووە خۆی كاندید نەكات، ئەو ڕەتیكردەوەو نەكشایەوە، بەڵام ژوری یاسایی گۆڕان لەژێر فشاردا خۆكاندیدكردنی د.محەمەد عەلی-یان ڕەتكردەوە، بەبێ هیچ پاساوێكی یاسایی، تەنها بۆئەوەی محەمەد تۆفیق ڕەحیم بێڕكابەربێت‌و دەرچوونی مسۆگەر بكەن"سەرچاوە باڵاكەی گۆڕان كە ئاگاداری وردەكاری ململانێكانە وای وت.\nپەرەگراف زانیویەتی د.محەمەد عەلی تانەی لەو بڕیارەی ژوری یاسایی گۆڕانداوە كە كاندیدبوونی ئەویان ڕەتكردوەتەوە، هاوكات پەرەگراف پەیوەندیكرد بە د.محەمەد عەلی، بەڵام ئامادەنەبوو هیچ لێدوانێك بدات.\nهاوكات پەرەگراف پەیوەندیكرد بە محەمەد تۆفیق ڕەحیم، بەڵام ناوبراو ئامادەنەبوو لێدوان بدات.\nهەر لەسەر هەمان پرس، سەرچاوەیەكی نزیك لە قادری حاجی عەلی بە پەرەگرافی وت"كاك قادر نیگەرانە لە پڕۆسەكەو شێوازەكەی، بەڵام خۆشحاڵیشە كە نەچوەتە ئەو پڕۆسەیەوەو هەرزوو كشایەوە، چونكە پێیوایە ئەو پڕۆسەیە بەوجۆرە ناشرینی دەكات."\nچەند ڕۆژێك بەرلە هەڵبژاردنەكە جگە لە ئەندام بوونی ڕەئوف عوسمان سەرۆكی جڤاتی گشتی لە خانەی ڕاپەڕاندن، هاوكات پۆستی ڕێكخەری گشتی بۆ عومەری سەید عەلی یەكلایی بوبوەوە، ئەوەش دوای ئەوەی قادری حاجی عەلی بڕیاریدا خۆی كاندید نەكات‌و لە پڕۆسەكە كشایەوە.\nبەشێكی بەرچاو لە ئەندامانی جڤاتی نیشتمانی گۆڕان نیگەرانییان دەربڕیوە لە پڕۆسەی هەڵبژاردنەكەی ئەمڕۆیان، وەك ئەندامێكی جڤات دەڵێت، ڕێژەی زۆری دەنگی سپی لە هەڵبژاردنەكە پەیامی ناڕەزایی‌و نیگەرانییەكانە.\nبەپێی ئەنجامی هەڵبژاردنەكە؛ عوسمانی حاجی مەحمود 45 دەنگی ئەندامانی جڤاتی بەدەستهێناوە لە كۆی 56 دەنگ ئەوەش زۆرترین دەنگی بەدەستهاتووە، هەریەكە لە محەمەد تۆفیق ڕەحیم‌و شۆڕش حاجی بە هێنانی 34 دەنگ كەمترین دەنگیان هێناوە، هاوكات عومەری سەید عەلی ڕێكخەری گشتی گۆڕان 38 دەنگی بەدەستهێنا.\n"هەڵبژاردنەكە شانۆگەرییەكی ناشرین بوو، بەڵام بۆیان ناچێتەسەرو نیگەرانیی زۆر هەیەو خۆشیان بەتایبەت كاك عومەر هەستی پێدەكات‌و خۆشی نیگەرانیی پێوەدیاربوو"ئەندامەكەی جڤاتی نیشتمانی گۆڕان كە لەبەر هەستیاریی پرسەكە داوایكرد ناوی نەهێنرێت وای وت.\nكشانەوەی كاندیدەكان‌و نەمانی كێبڕكێ\nئەو گەنجانەی خۆیان كاندید كردبوو بۆ ئەندام بوون لەخانەی ڕاپەڕاندن كە بەرپرسی جێبەجێكردنی بڕیار و ڕاسپاردەكانی جڤاتی نیشتمانی بزوتنەوەكەیە لە پڕۆسەی هەڵبژاردنەكە كشانەوە، ئەوەش وەك خۆیان دەڵێن، لە ژێر "فشار"و بەهۆی ڕێككەوتنی پێشوەختەی ئاڕاستە ناكۆكەكانی بزوتنەوەكەبووە لەسەر دابەشكاریی پۆستەكان.\nئەندامانی خانەی ڕاپەڕاندن كە ئەمڕۆ هەڵبژێردران بە پێی ئەركەكانی پێكدێت لە: ڕێكخەری گشتی، سكرتێرەكانی كاروباری جڤاتی نیشتمانی، فراكسیۆن، ژورەكان، باژێڕەكان، خەڵك و سەرۆكی جڤاتی گشتی. پاڵێوراوان خۆیان بۆ یەكێك لەم پۆستانە كاندید دەكەن‌و بەدەرچوونیان ڕاستەوخۆ دەبنە ئەندامی خانەی ڕاپەڕاندن.\nبەپێی سەرچاوەكانی پەرەگراف لەناو بزوتنەوەی گۆڕان كە ئاگاداری وردەكاریی ململانێكانن، بەرلەوەی هەڵبژاردنەكە دەستپێبكات، پڕۆسەكە "كێبڕكێی تێدا نەماوە."\nهەریەكە لە عومەری سەید عەلی بۆ ڕێكخەری گشتی‌و جەمال محەمەد بۆ كاروباری جڤاتی نیشتمانی‌و محەمەد تۆفیق ڕەحیم بۆ سكرتێری كاروباری ژورەكان‌و عوسمانی حاجی مەحمود سكرتێری باژێڕوانەكان هیچ ڕكابەرێكیان نەبوو لە هەڵبژاردنەكەدا، تەنها خۆیان كاندیدی ئەو پۆستانە بوون، هەروەها بۆ سكرتێری فراكسیۆنەكان جەلال جەوهەر یەك ڕكابەری هەبوو، بۆ سكرتێری كاروباری خەڵك شۆڕش حاجی دوو ڕكابەری هەبووە.\n"سەركردە كۆنەكان سەرجەمیان بێڕكابەرن‌و هەركەسەو تەنها خۆیەتی‌و دەرچوونی مسۆگەرە"سەرچاوەیەك لە بزوتنەوەی گۆڕان پێش كۆتایی هاتنی هەڵبژاردنەكە بۆ پەرەگراف وای وت.\nهەریەكە لە دلێر عەبدولخالق كاندید بۆ سكرتێری جڤاتی نیشتمانی، ئیسماعیل نامیق كاندید بۆ سكرتێری كاروباری فراكسیۆنەكان، ئاسۆ مەحمود كاندید بۆ سكرتێری باژێروانەكان‌و عەبدوڵای مەلا نوری كاندید بۆ كاروباری خەڵك لە پڕۆسەكە كشانەوە.\nكاندیدێكی كشاوە بە پەرەگرافی وت"لەهەرشوێنێك زانیبێتیان مەترسییان لەسەرە گۆڕیویانە، فشاریشیان دەكرد بۆ كشانەوەی گەنجەكان، ئێمەش پێكەوە هەموومان كشاینەوە."\nئەو كاندیدە كشاوەیەی خانەی ڕاپەڕاندن كە داوایكرد ناوی نەهێنرێت لەبەر هەستیاریی پرسەكە، وتیشی"پڕۆسەیەكی خراپ بوو، دوێنێ كاتیان بۆ درێژكرایەوە تاوەكو بەپێی ڕێككەوتنی نێوان خۆیان ئەو شوێنانە بگۆڕن كە خۆیانیان بۆ كاندید كردبوو."\nپەرەگراف پێش كۆتایی هاتنی هەڵبژاردنەكە ناوی ئەندامانی خانەی ڕاپەڕاندنی گۆڕانی ئاشكراكرد، دوای پڕۆسەكەش ئەنجامەكان بەو جۆرە بوون كە پێشتر پەرەگراف ئاشكرای كردبوون.\n"ئەو برادەرانە دەستبەرداری دەسەڵات نابن، ئێستا هەموو هەرخۆیانن‌و كێبڕكێی تێدا نەماوە" كاندیدە كشاوەكەی گۆڕان وای وت.\nبۆ وەرگرتنی زانیاری زیاتر پەرەگراف پەیوەندیكرد بە عەبدوڵای مەلانوری، لە وەڵامی ئەوەی بۆچی كشاوەتەوە لە پڕۆسەكە؟ ئامادەنەبوو قسەبكات‌و وتی"هیچ كەلیمەیەك قسەم نییە."\nگۆڕان دواین داواكاریی نەوشیروان مستەفای بەهەند وەرنەگرت\nڕێكخەری گشتی‌و ئەندامانی خانەی ڕاپەڕاندنی گۆڕان كە لە 7 كەس پێكدێن، هیچیان بەتەمەن گەنج نین‌و هیچ ژنێكیشیان تێدانییە، ئەوەش لەكاتێكدای ئەو بزوتنەوەیە بەردەوام تەئكیدی لە ڕۆڵی گەنج‌و ژن‌و هێنانە پێشەوەیان كردووە، لە دواین نامەشیدا نەوشیروان مستەفا ئاماژەی بە ڕۆڵی گەنج كردووە لە خانەی ڕاپەڕاندن.\nهەروەها سەرجەم ئەو 7 كەسەی ئەندامی خانەی ڕاپەڕاندنن، پێشتر بەرپرسیارێتییان هەبووە لە ناو یەكێتی نیشتیمانی كوردستان، ئەوەش لەكاتێكدای گۆڕان بەردەوام ئەوەی ڕەتكردوەتەوە كە بزوتنەوەكەیان تەنها لە كۆنە یەكێتییەكان پێكهاتبێت‌و ناڕازی نەبوون وەك بەشێكی جیابوەوە لە یەكێتی ناو ببرێن.\n22ی ئەم مانگە لە كۆبوونەوەی جڤاتی گشتی گۆڕاندا بۆ یەكەمجار نامەیەكی نەوشیروان مستەفا ڕێكخەری كۆچكردوی ئەو بزوتنەوەیە ئاشكراكرا كە لەبارەی هەڵبژاردنی ڕێكخەری گشتی‌و خانەی ڕاپەڕاندن ئاڕاستەی جڤاتی گشتی‌و نیشتمانی بزوتنەوەكەی كردووە.\nنامەكەی نەوشیروان مستەفا لەلایەن جەمال حاجی محەمەد سكرتێری جڤاتی نیشتمانی گۆڕان خوێندرایەوەو ئاماژەی بەوەكرد مێژووی نامەكە بۆ مانگی 2ی ئەمساڵ دەگەڕێتەوە.\nنەوشیروان مستەفا لە بەشێكی نامەكەدا دەڵێت"من ئێستا پێم وایە كە ئیتر كاتێكی گونجاوە، بۆ ئەوەی بەپێی دەستوری ناوخۆی گۆڕان كەسێكی دیكە لە جێگەی من هەڵبژێرن بۆ ڕێكخەری بزووتنەوە و ئەندامانی خانەی ڕاپەڕاندن هەڵبژێرن، بەڵێنتان پێدەدەم وەك ڕێكخەری گشتی بە هەموو توانامەوە هاوكاری دەكەم بۆ ئەوەی سەركەوتوو بێت لە ئەركەكەیدا. قسەیەك كە لێرەدا بەباشی دەزانم بیكەم سەبارەت بە خانەی ڕاپەڕاندن‌و هەموو ئۆرگانە سەركردایەتییەكانی بزووتنەوەكە، تێكەڵاوكردنی ئەزموونە تێكۆشەرەكانی ناو بزووتنەوەكەیە لەگەڵ گەنجە تازە پێگەیشتووەكانی."\nبەپێی دەستوری ناوخۆیی بزوتنەوەی گۆڕان، هەڵبژاردنی ڕێكخەری گشتی لەناو جڤاتی نیشتمانی‌و دوو ساڵ جارێك دەبێت، هەر كەسێك تەنها بۆ سێ خولی هەڵبژاردن بۆی هەیە، بۆ هەمان پۆست، خۆی كاندید بكات.\nهەروەها خانەی ڕاپەڕاندن، بەهەمانشێوەی ڕێكخەری گشتی، ئەندامەكانی لە ناو جڤاتی نیشتمانی هەڵدەبژێردرێن بۆ ماوەی دوو ساڵ‌و تەنها بۆ سێ خولی هەڵبژاردن بۆیان هەیە بۆ هەمان پۆست، خۆیان كاندید بكەن.\nڕێكخەری گشتی‌و ئەندامانی خانەی ڕاپەڕاندنی گۆڕان‌و ڕێژەی دەنگەكانیان:\nڕەئوف عوسمان - سكرتێری كاروباری جڤاتی گشتی(22ی ئەم مانگە لە جڤاتی گشتی هەڵبژێردرا).\nعومەری سەید عەلی كاندیدی "بێڕكابەرە" بۆ ڕێكخەری گشتی بزوتنەوەی گۆڕان\nخۆڕێكخستنەوەی بزوتنەوەی گۆڕان‌و شوێنگرتنەوەی نەوشیروان مستەفا لە قۆناغەكانی كۆتاییدان‌و 25ی ئەم مانگە ڕێكخەری نوێ‌و ئەندامانی خانەی ڕاپەڕاندن هەڵدەبژێردرێن.\nپەرەگراف هەڵوێستی گۆڕان لە بارەی كاراكردنەوەی پەرلەمان بۆ ڕیفراندۆم ئاشكرادەكات\nچیای نەوشیروان مستەفا دەبێتە "مەترسی" لەسەر ئایندەی بزوتنەوەی گۆڕان؟\nعومەری سەید عەلی‌و قادری حاجی عەلی بە دوو ئاڕاستەی ناكۆكەوە كار بۆ كەسی یەكەمی گۆڕان دەكەن


لەیلا خزری: هەر رۆژ راستی و دروستی رێگا و رێبازەکەمم زیاتر بۆ دەسەلمێت.\nبەرپرسانی یەکیەتیی ژنان پێشمەرگەکانی شاخیان بەسەر کردەوە.\nبەرێوەچوونی دەورەیەکی پەروەردەیی بۆ ئەندامانی یەکیەتیی ژنان.\nیەکیەتی ژنانی دێموکڕاتی کوردستانی ئێران کومیتەی ئاڵمان یادی شەهیدانی میکۆنۆسی بەرز ڕاگرت.\nتوندوتیژی و تەناهی کۆمەڵایەتی ژنان\nنووسین: سیمین تەختی\nدیاردە و لێکەوتە کۆمەڵایەتییەکان لە لایەکەوە ڕیشەی لە هۆکارە جۆراوجۆرە، ئابوری، کۆمەڵایەتی و کلتوریەکان دایە و لە لایەکی ترەوە، لە گۆران و گۆرانکاری لە ئاستی تاکەکەسی، بنەماڵەیی و کۆمەڵگا دا سەرچاوە دەگرن.ژنان و پرسە پەیوەندیدارەکان بە ئەوانەوە بۆ حکوومەت، سیاسەت ڤانان،چاڵاکانی ماف و هەروەها لێکۆلینەران بایەخێکی یەکجار زۆری لای ئەواندا هەیە.لەم سەردەمە ، ژنان نە تەنیا نیوەی پێکهێنەری کۆمەڵگان،هەروەها وزەی داهێنەری کۆمەڵگاکانن کە لەسەر نەزمی نوێ جیهانی باندۆریان هەیە بە شێوازێک کە جۆری ڕوانینی دەوڵەتەکان بە ژنان و ڕوانگایان بە ڕەگەزی ئەوان مەشرووعیەتیان دەخاتە ژێر کاریگەری خۆیەوە.\nمەسەلەی توندوتیژی لە گرینگ ترین و کۆنترین بابەتەکانی پەیوەندیدار بە پرسی ژنانە، توندوتیژی لە دڕێژایی مێژوودا لە لایەن کەسانێک کراوە کە کەرەستەکانی دەسەڵاتیان (فیزیکی ، ئابووری و کۆمەڵایەتی) بەدەستە بووە.\nتوندوتیژی بە شێوازگەڵی جۆراوجۆرەوە سەرهەڵدەدات و بە شێوەی بەربڵاو پەرە دەستێنیت، بە توندوتیژی جەستەیی، جینسی، دەروونی و هتد...، لە ئاکامدا بە سڕینەوە و دوورخستنەوەی ژنان لە بەستێن و ژینگەی گشتی کۆمەڵایەتیدا بۆ دۆخی تایبەت و پەراوێزخراوی دا کۆتایی پێدێت.\nتوندوتیژی هەر ئەو نییە کە لە خەڵک و کۆمەڵگادا باسکراوە.،لە ڕاستیدا توندوتیژی لە هەموو جێ و شوێنێکدا بوونی هەتاهەتایی و بەرچاوی هەیە. توندوتیژی یەکێک لە چەمکە گشتییەکان لە بواری خوێندنە کۆمەڵایەتی و پرسی ژنانە، بەو هۆیەوە کە بابەتێکی گشتگیرە ، بوونێکی بەردەوامی لە پەیوەندییە کۆمەڵایەتی و مرۆییەکاندا هەیە. توندوتیژی لە هەموو کۆمەڵ و پەیوەندییە کۆمەڵایەتیەکاندا دەبیندرێت و مەسەلە و دڵەرواکەی جیهانی و گردوونیە کە بە هەرێم و ناوچەیەکی تایبەت کۆرت نابێت.\nلە ڕوانگا کۆمەڵایەتی و گشتیەکانی جیهانی ئەم سەردەمدا، توندوتیژی تەنیا لە نێو دەوڵەتەکاندا نییە و لە هەموو نیهادەکان هەتا لە هەموو شووناسە نەتەوەیی، و چینە کۆمەڵایەتی یان ئابورییە جیاوازەکاندا دەبیندرێت.لەم نێوانەدا تۆندووتیژی بە نیسبەت ژنان یەکێک لە بەرکەوتووەکانی تۆندووتیژی دێتە ئاماژە پێدان و هاتەئارای چینی پراوێزخراو/ بن دەست لە نێو کۆمەڵگا تیۆری بۆ پێناسەکراوە. بابەتی پەیوەست بە ژنان چ لە ئاست هەڵکەوتەیی ژنان لە هەمەکییەتی ژیانی کۆمەڵایەتی چ لە ئاستی تیۆری لە چوارچێوەی تیۆری گەڵی فمێنیستی لە ساڵانی ڕابردوو کەوتوەتە بەرچاو. بەڵام سەڕەرای هەموو ئەم پێشکەوتنانە بوونی توندوتیژی بەنیسبەت ژنان گۆڕانگاری بەرچاوی نەدیوە بگرە شێوازەکانی لە جیهانی مۆدێرنەوە لە ناوەرۆک و مانا هەتا کەرەستەکانی زاڵ بوون بەسەر پەراوێز/بن دەستەکان کە لێرە ژنان یەکێک لەو پێکهاتەیە دۆخی تایبەتی تر ئەزموون دەکات کە ئەمە بەدوور نییە لە یارمەتی مۆدێرنیتە لە هەمبەر پرسە کۆمەڵایەتیەکان دا.\nبە گشتی توندوتیژی دژ بە ژنان لە دوو بازنە و بەستێنی گشتی و تایبەتی ڕوو دەدات. توندوتیژی تایبەتی، هەموو ئەو شێوازە توندوتیژیانە کە لە نێو بنەماڵە یان بەنیسبەت شوێنگەی پیشەیی ژنان ڕوودەدات، کە پێ دەگوترێ توندوتیژی بنەماڵەیی و کاری لەلایەن پیاوانی بنەماڵە یان هاوکاران بە نیسبەت ژنانەوە ڕوودەدات کە باشتر وایە بلێین لە ستراکچری نیهادی بنەمالە و کۆمەڵگا ئەم دۆخی دەخۆڵقێت.\nشێوازە توندوتیژی بنەماڵەیی زۆرتر لە پشت درگا بەستراوەکان و لە ژووری ماڵەکان بەڕێوە دەچێت و هێندێک جاریش شێوازی قیزەونی دەستدرێژی کردنی جینسی ڕوودەدات کە پێی دەوترێت ئازار و تۆندووتیژی جێنسی کە یەکێک لە میناکەکانی دەستدرێژییە بەڵام ئەم ئازار و تۆندووتیژییە دەتوانێ بە قسە و تانەو تەشریش ڕووبدات.\nبەڵام بۆ چی ژنان کاتی بەرەوڕوبوونەوە و ئەزمونی وەها دۆخێک کاردانەوەیان لە زۆرترین کاتەکاندا بێدەنگییە؟\nهەستی شەرم یان کلتوری پیاوسالار تەوەر، ڕێگیر دەبێت لە ئاشکرا کردنی توندوتیژی یەکە، لێدان لە لایەن هاوسەر یان هاورێ، ئەو کچانەی کە گومان دەکەن، ئابرووی بنەماڵەیان دەڕوات بێدەنگی ناخیان هەڵدەچنێت بەڵآم لە ڕاستیدا ئەمە هەموو ڕاستییەکە نییە دەبێت بە وردییەوە خوێندنەوە بۆ سیاسەت و کۆمەڵگا ئەنجام بدرێت کە چلۆن وەها حالەت گەڵێک ڕوودەدەن کە دوو نیهادی بەهێزی بنەماڵە و دەوڵەت دەتوانێ لە زەق و تۆندکردنەوەی دۆخەکە باندۆری بەرچاویان هەبێت ئەگەر کلتور و یاساکان دەست لە دەستی یەکدی بدەن دژ بە چینی پەراوێزخراو/بن دەست دۆخی تایبەت و شوێنگەی ژنان لە کۆمەڵگا بە نیسبەت تناهی کۆمەڵایەتی یان جێنسییان دەخاتە مەترسییەوە، ئەوانەش لەم شێوە توندوتیژیانەن ، گەر له باسەکە وردتر بینەوە زۆرجار توندوتیژی دژی ژن لەباری ئابووری ، سیاسی ، کۆمەڵایەتیش ڕوودەدات. کەواتە بە شێوەی گشتی و ئەو جۆرەی کۆمەڵگا لێی دەڕوانێ توندوتیژی ژن تەنیا لێدان و ئازاردانی جەستەیی ژن نییە بەڵکوو فەزایەکی هەمەکیتر و گشت گیرترە لە نێو کۆیەک لە تۆرە لەیەک هاڵاوەکانی کلتور و کۆمەڵگادا.\nتوندوتیژی: لە نەبوونی باوەڕی و نەبوونی متمانەی بنەماڵە و کۆمەڵگا بە ژن کارەساتێ بە ناوی تۆندووتیژی دێتە ئاراوە!\nکاتێک کچێک ناچارە بۆ درێژەدان بە خوێندن ،کارکردن، بۆ چوونەدەرەوە لەماڵ و هەروەها ئەنجامدانی هەرکارێک ئیزنی باوک و برا وەربگرێت ، تەنانەت برای چکۆلەتر لە خۆی و ئەگەریش ژیانی هاوبەشی پێک هێنا ئیزنی مێردەکەی ڕوانیینێکی کۆێلانە و ناتەوانی دەروونی و جەستەیی بە نیسبەت ژن زاڵە و ئەمە وادەکات کەسێک هەبێت کە بە ژن بلێت چی لە بەرژەوەندی تۆدا هەیە یان نییە.کاتێک، خزم وکەس بە هۆی هاوسەرگیری نەکردنی کچێک ، ناوی قەیرە بەسەردا دەبڕن! لە هەمان ڕوانیینەوە سەرچاوەی گرتووە چۆن هەمەکییەتی فەزا و تۆرە کلتوری و کۆمەڵایەتییەکانی شکاندووە.\nتوندوتیژی ئەو نێونیتکەو و قسەنەشیاوانەیە کە لە شەقام و کۆڵان بە ژنان دەکوترێ!\nشەقام یەکێک لەو شوێنگانەیە کە لە بۆ تەنایی کۆمەڵایەتی ژنان باندۆری ڕاستەوخۆی هەیە و لێکەوتە و شرۆڤەی تۆندووتیژانە لەسەر ئەمنییەتی جێنسی ژنانەوە لێئەکەوێتەوە بەم واتایە کاتێک فەزای سازکراوی شەقام و کۆڵان و ڕێگاو بانەکان وەک پردی نێو شەقامەکان دەبنە هۆی ئەوەی کەسانی دەستدرێژکەر ڕاحەتتر بتوانن دەست بە بیرۆکەی قیزەونی خۆیان بدەن بێ گومان تۆندووتیژی بە هاودەستی نەریتەکان و سیاسەتەکان ئەمجار لە گەڵ معماری شار دا تەناهی کۆمەڵایەتی ژنان لاواز دەکاتەوە و جارێکی تر لە دەرەوەی ماڵەوە هەمان دۆخ دووپات دەبێتەوە و درێژ و شۆڕ دەکرێتەوە بۆ حەوزەی گشتی کۆمەڵگادا.\nهەروا کە لەسەرەوە ئاماژەی پێکرا هەڵکەوتەی مودێرنیتە بە کەڵک وەرگرتنی ئەبزاری لە ڕوخسار و ئەندامی ژنانە بۆ پەرەپێدان بە فرۆش و زۆر بوونی کڕیار جارێکی دێکە تەناهی کۆمەڵایەتی ژنان و تۆندووتیژی بە نیسبەت ژنان درێژدەکاتەوە بۆ نێو دام و دەسگاکان ئەو کاتەی وێرای زۆرتر بوونی ژمارەی ژنانی خوێندەوار لە دام و دەسگا حکومییەکان کەمتر لە پیاوان وەردەگیرێن و حقوقی مانگانەشیان لە پیاوان کەمترە و ئەم شێوازی سیاسەتدانانە پەرێزی پەنا بۆ لاواز کردنی ئەمنییەتی کۆمەڵایەتیی و پیشەیی ژنان دەخاتەبەر دەست.\nتوندوتیژی دژی ژنان کات و شوێن ناناسێ و هەمووکاتێک و لە هەموو شوێنێک و لەلایەن هەمووکەسەوە تەنانەت خودی ژنانیش ڕوو دەدات.بەشێک لە ژنان خۆیان دەکەونە بازنەی تۆندوویژی دژ بە ژنان کەوا دەکەن دنیا بە پێی هەمان بیرولۆژیک هەڵبسوڕێ .\nپەیوەندی نێوان شەڕ و توندوتیژی دژ بەژنان\nشەڕ خۆی توندوتێژییەکە، کە هەموو فەزا دەچێنێت و بوونێکی گشت گیری دەبێت کەبۆ گەییشتن بە ئامانجەکان لەوەها دۆخێکدا بێ دەسەڵاتەکان/بن دەستەکان زۆرترین ئاسەوار و برین شەڕ هەڵدەگرن لەم نێوانەدا ژنان بەردەستترین کەسانی نێو شەرەکانن بۆ کردەوەی تۆندووتیژی بە نیسبەت یان. بە ئامانج گەڵی جۆراوجۆرەوە، شەڕ یەکێک تر لە دیاردەکانە کە بە درێژایی مێژوو لە زۆربەی شەڕەکان دا جەستەی ژنان بە بەشێک لە گۆڕەپانی شەڕ حەسێب کراوە و لە کاتی شەڕدا دەست درێژی سێکسی بۆ سەر ژنان وەک ستراتێژییەک بۆ بچووک کردنەوەی دوژمن کەڵکی لێ وەرگیراوە و پاشان ئەو تاوانە لە ژێر ناوی"وردە زیانەکانی شەڕ"فەرامۆش کراوە.\nلەشەڕی دژ بەداعش پتر لە دوو هەزار ژن بوونە کۆیلەی سێکسی و لە لایەن داعەشەوە ڕفێنراون و بازاری بەردە فرۆشی جارێکی تر سەرهەڵدەدەن وەک بازاری شەڕە دێرینەکان لە ڕۆم و یۆنان و ئیمپراتۆری عوسمانی. بە وردبونەوە لە ڕفاندنی ژنانی کورد لە نێو شەڕەکان بە دەستی دۆژمنان واقعیەتێک بۆمان ڕوون دەبێتەوە بەنیسبەت پەیوەندی بن دەستی/پەرواێز بوون کە چۆن ژنانی کورد یان ژنانی کوردی ئیزەدی ئایین دەبنە کاڵایێک بۆ فرۆش لە بازاری کڕین و فرۆشی مرۆەکان. لە نێو جۆ‌غرافیای ژێر دەسەڵاتی داعش ، جاڕێک کچە ڕفێندراوەکان جارێک وەک ڕەگەزی ژن و جاڕێک وەک شووناسی نەتەوەیی و ئایینیان دەکەونە ژێر تۆندووتیژی فاشیستی و ئایدۆلۆژیکی سپای جیهادییە ئیسڵامییەکان بەم واتایە لێرە تۆندووتیژی لە گەڵ سیاسەت و ئایدۆلۆژی تێکەڵ دەبێت و کاردانەوەکە لە ساحەتێکی تاکەکەسی واوەتر دەجێت و بە بابەتێکی هەمەکی تر دەگوردرێت بەڵام، کچانی کورد بە هۆی مێژووی بەرخۆدان و شۆرشگێری ئەو زێنە هەمەکییە بە نیسبەت ژنانەوە دەشکێنن و ڕێچکە شکێنانە بە ترس و لەرزە لە پشت چەکی پیاوان خۆیان حەشارنەدا وچەک بەدەست نەتەنیا بەرگرییان لەگیان و ماڵ و خاکی خۆیان و گەلەکەیان کرد و سنگیان کردە قەڵغانی گوللەی تاریک پەرەستان، شان بە شانی پیاوان، بە خوێنی سوور بۆڕزگاری گیانیان دا.\nڕاسپاردەیی ژن ئەوە نییە کە پەرە بە روووحیەی پیاوانە بدا بەڵکو ژن دەبێ ژنایەتی وەدەر بخا. ئەرکی ژن ئەوەنییە کە پارێزگاری لە دنیای ساختە بە دەستی پیاوان بکا، بەڵکو دەبێ بە تێکەڵ کردنی جەوهەری ژنانە بە هەموو چالاکییەکانی ژیان دنیایەکی مڕۆڤانە دروست بکات. ژن نابێ کۆڵ بدا، دەبێ دەنگ هەڵبڕێ ، ململانێ بکا.


گەردەلوولی بەیانییەک. لە یادی شەڕە قوورسەکەی(گوردان)ی بێژوێ دا – ڕۆژهەڵات تایمز\nئەمڕؤ ڕێکەوتی 14-06-2021 کاتژمێر 22:18\nلە گەڵ سیوادی بەیانی سەعاتی(سفر)نزیک دەبۆوە ،چاوی سێرە“بەس بوو بۆوەی بەفر“گڕ بگرێ.\nسمائیل“گووتی: سەر نەوی بکەن!\nکەچی:چاوە گەشەکانی نووقمی خوێن بوون.\nخدر“لە جادەکە دا کەوتبوو خوێنی لەبەر دەڕۆیشت کەس نەیدەتوانی لێی نزیک بێتەوە.\nتووشی شکست ھاتین ،شەڕ\nدریژ و درێژتر دەبۆوە.\nلەو ئاوڕدانەوەدا ،ھەموو رووداوەکان بخوێنەوە.\nسەرەتا ،گوندی مەزناوە…..\n١-ھەورێکی تووڕە ئاسمانی داپۆشیبوو ،کوێستان بە بەفر سواوە تەزووی بایەکی سارد لە سوێبانی ماڵەکانی گوندەوە بە گڤەگڤ“ بە سووچی پەنجەرەکان و لێواری دەرگاکان دا دێتە ژوورەوە.\nھەورەکان بە جۆرێک دایان ھێنابوو کە ئەو ئێوارە تاریکی زوو باڵی کێشا. چرا“کزەکانی گوند یەک یەک داگیرسان. خەیاڵی ھیچ ڕێبوارێک بە مێشکی کەس دانایە! زۆر نابات نزیکەی 100-سەد“پێشمەرگە لە ئێوارە دەرنگانێکی مەیلەو تاریکی دا دەگەنە نێو گوند.\nخەڵکی گوند بە سەر سووڕمانەوە پێشوازیان لێ دەکەن. بەرپرسەکانیان داوا لە تیم“ەکان دەکەن کە زۆر بە پەلە نانێک“بخۆن و لە کاتی دیاری کراو دا ئامادە بن. زۆربەی ماڵەکانی گوند لە بیری خواردنی شیاو دان بۆ پێشمەرگەکان ئەوان ھەرگیز بیر لەوە ناکەنەوە ئەو پێشمەرگانە رێگایان لە بەر بێت ،ئاخر بە باوەڕی ئەوان شەوی ئاوا ئەنگووستە چاو ھەموو رێبوارێک لە سەفەر پاشگەز دەکاتەوە. خەڵکەکە ،کە شارەزای ناوچەکەی خۆیانن لە رووی ئەزموونی خۆیان دەزانن کاتی ئاوا بڕیاری سەفەر ھەڵەیەکی گەورەیە!\nبە پێچەوانەی مەزەندەکان ،بەشێک لە تیم“کان ئەوەندە بە پەلە دەبن کە داوا لە خاوەن ماڵەکان دەکەن ئەوان کاتیان بە دەستەوە نییە. زۆر نابات نم نم باران دایدەدات ھەوا زیاتر سارد دەبێت.\nپێشمەرگەکان بە پەلە لە گوند دێنەدەر.\nکەسە شارەزاکانی ناوچەکە ئەرکی پێشەنگایەتی دەگرنە ئەستۆ. بە مەودایەکی زۆر کەم رێگای تاریکی شەوێکی بێ ئەمان دەگرن ،چیرۆکی شەوێکی تاریک و رووداوە پڕ لە ئازارەکانی دەستی پێ کردوە ،زۆری ھێزی جووڵە پێکراو لە تاریکی شەو دا بۆتە ناخۆشترین چرکە ساتی کاتژمێرەکانی بێدەنگی. مەوداکانی بینین بە پەردەیەکی رەش داپۆشراون سەختی رێگا دەبێتە ھۆی بەربوونەوەی بەردەوام ،کەمتر پێشمەرگەیەک ھەیە لە نێویان دا ئەو شەوە چەند جارێک نەخلیسکابێ چەند جارێک بەرنەبووبێتەوە ،نێوە نێوە بەربوونەوە ،دەنگی ھاوارێک ،بێزاری لە دەست تاریکی و جار جار مینگەی“چەند رەفیقێک لە پێش خۆت یا پشت سەرتەوە نەبیسی!\nوەستان نییە رێگا درێژ بۆتەوە ترسی ئەوەی نەکا ئەو بەربەستانە ببن بە ھۆی نەگەیشتن بە شوێنی دیاری کراو درووست بووە.\nشەوێکی سارد و تووش ،پرووشەی بەفر دەستی پێ کردوە بە جۆرێک شەوە زەنگە کەس نازانێ لە کوێی مەسیر“ە ،کەسە زۆر شارەزاکان نەبێ.\nھەموو ئەو کوێرەوەرییانە نابن بە ھۆی ھیچ دوودڵ“یەک ،بە ھەموو ئەو رووداوانەی رێگاوە دەگەنە شوێنی دیاری کراو.\nکات بەرەو کۆتاییە ،شەو زرینگاوەتەوە لە نزیک گوندێکی گەورەی ناوچە کە مەبەستی سەرەکی ئەو ھێزە“زۆرەی پێشمەرگەیە بە پەلە تیمەکان“دیاری دەکرێن بە جۆرێک کەس فریای ماڵ ئاوایی لە ھاورێکەی پەنا خۆی ناکەوێت. ئێستا بەشێک لە دەستەکان“مەودای زۆریان ماوە بۆ گەیشتن بە شوێنەکانی خۆیان.\nبە پەلە کارەکان دابەش دەکرێن ھەر تیم(ە)و بەرەو ئەرکی خۆی دەکەوێتە رێگا.\n٢- چ رۆژێکە…\n١٢ی ریبەندانی ساڵی ١٣٧١(ە) رۆژی گەڕانەوەی خوومەینی“بەرامبەر بە یادەکانی دەھەی فجر“و سەرکەوتنی شۆرشی گەلانی ئێران کە دەستەیەک ئاخووند بە لارێیان دا بردو گەورەترین دیکتاتۆری مێژووی ناوچەکەیان بە سەر ویستی رەواو خۆزگەکانی ئازادی خەڵک دا سەپاند.\nئەوان سەرتاسەری ئێران و کوردستان بە ھێزی سەرکووتکەر دەپارێزن ،ھەموو تەپۆلکە ،ھەموو شاخ و کێوێک ،ھەموو گوندێک بە دانانی مۆڵگە و چەکداری بێ شوومار کراوەتە گەورەترین سەرباز“گە.\n٣- حیزبی دێموکرات و ھێزە دوژمن بەزێنەکەی ھێزی گیارەنگ“و کومیتەی شارستانی سەردەشت“لەو کاتە ئەستەم و دشوارە دا دەیەوێ بە دوژمن بڵێت: خەڵکی کوردستان ئێوەی ناوێ و لە ھەر کاتێک دا ئیرادە بکات شکۆی پیسی نیزامە دیکتاتۆرەکەتان دەشکێنێ و شەرمەزاری دەکات.\nبۆ ئەو بڕیارە گەورە ،ئیرادەی رۆڵەکانی خۆی لە ھێزی پێشمەرگەو خەڵکی ناوچەکە لە پشتە.\nئێرە: ناوچەی ئالان(ە) بە کاتی شۆرش ،ئێرە مەکۆی ئەوین و ھەورە تریشقەی لەرزاندنی خەونی نەزۆکی داگیرکاریە ،ھەموو کەلووە بەفرە-کانی ئێرە و باکووتەی بەیانیەکەی تێکەڵاوی نرکەو ھەڵمەت و سەنگەر دەبن.\nبەڵێ: سیوادی بەیانی ھاتووە ،بەفر ناوچەکەی سپی ھەڵگێڕاوە لە بەرابەر سەرمایەکی بێ ئەمان و لە نێو تەزووە ساردەکانی بەفر دا ،لە کاتێک دا دەست و پێ“یەکانن تەزیون ئا لەوکاتەدا ،دەیان پێشمەرگە دەست لە سەر ماشەی چەکەکانیان چاوەروانن. کێ دەتوانێ بەرگەی ئەو سەرما تووندە بگرێ پێشمەرگە نەبێ.\nبەڵێ: ئەوان نەوەکانی کۆمار ،درێژەدەری رێگای مەلا ئاوارە“و شەریف زادەکان(ن) مێژوو خووڵقێنانی شەری سێ“مانگە و دارساوێنن“ئەوان(فاسوولیا)خۆرەکانی دەشتی کۆیە(ن). تا ئەوان وەک ھەڵۆ لە سەر لووتکەی شاخەکان بوون فەرھادەکانی نییەر“و کوردستان لە بەفردا ،ڕەق“ نەدەبوون……\nھێزە سەرکووتگەرەکانی ناو(گوردان)لە خەوێکی قووڵ دان ئەوان بیر لە ھیچ رووداوێکی چاوەروان نەکراو ناکەنەوە ،ئاخر وەرزی زستان بێت و سەرەتای بەیانییەکی زوو.\nھێزەکانی ناو گوردان“خۆیان بۆ ئاھەنگی دەھەی فەجر“ئامادە کردوە. بێ خەبەر لەوەی کە پێشمەرگە شوێنە ئەستەم و زاڵەکانی بە سەر گوردان“بە تەواوی گرتوون ،دەرگای فریاکەوتن بە سەر ھێزەکانی دوژمن لە ناو گوردان“دا داخراوە.دایرەیەک درووست کراوە لە ئاگر.\nچەندین ئاربی چی“و بی کەی سی“لە شوێنە زاڵەکان ئامادەن تا یەکەم دەسپێکی شەڕ“بکەن بە دۆزەخ بە سەر گوردان“و ھێزەکانی ناوی دا.\n٤- کێن ئەوانەی لێرە ،مۆڵ-دراون …..\nئەو ھێزە دژی گەلیانەی لێرە مۆڵ-دراون نوێنگەی ستەم و ئازار بوون بە سەر خەڵکی ناوچە و کارو کەسابەتی خەڵکەوە ،ئەوان گەورەترین مەرکەزی کۆکردنەوەی زانیاریان دامەزراندووە شەوانە لە سەر رێگاکان پێش بە کارونچی“یەکان دەگرن ماڵ و سەروەتیان راپێچ دەکەن بۆ نێو گوردان“.لە ناو گوند“لانەی جاسووسی و مۆڵگەیەک ھەیە کە بەردەوام لە گەڵ گوردان“لە پێوەندی دایە ،یەکێک لە فەرماندەکانیان بە ناوی باقری“چەند جارێک لە دەست ھێزی پێشمەرگە رزگاری بووە ،ئیبراھیمی“فەرماندەی گوردان“ناوبانگی دڵ رەقی“گەیشتۆتە ھێزی پێشمەرگە.\nکەواتە: چاوەروان بن!!!!!!\n٥- دوا چرکەکانی دەسپێکی شەڕ“نزیک دەبێتەوە.\nلە گەڵ ھەوا رووناک بوون سەعاتی سفر“نزیک دەبۆوە رووناکییەکی کەم بۆ بینینی ھەدەف بەس بوو بۆوەی بەفرگڕ بگرێ و شەڕێکی بێ ئەمان بە پانتایی دەیان کیلۆمیتر دەست پێ بکات.\nخەڵکی گوند لە خەوێکی قووڵ دان پێشمەرگەکان لە نێو ماڵان و کۆڵانەکانی گوند“چاوەروانن بۆوەی لە گەڵ کێشانی یەکەم ماشەکان بەرەو گوردان“بڕۆن. چاوەروانی زۆری نەخایاند دەنگی بە ھەیبەتی ئاربی چی و قرمژنی بی کەی سی“بوو بە ئاگری شڵژانی خەوی نەزۆکی داگیرکەر.\nکاتێک سەرت بەرز دەکردەوە ئاور بە تۆپەڵ“لە لە شوێنە زاڵەکان بە سەر گوردان“دا دەباری. بەو چەقی زستان و کڕێوە تۆزو دووکەڵێکی بێ ئەمان لە ناوەندی گوردان“بە ئاسمان دا بەرز دەبۆوە. ھێزەکانی ناو گوردان“تا ماوەیەک پێیان وا دەبێ ئەوە ئاھەنگی یادەکانی دەھەی فەجر“ی ئەوانە و درەنگ ئاگادار کراون.\nخەڵکی گوند“گەورەو بچووک لە خەو ھەستاون بەو پەڕی ناباوەڕی دەبینن ئەوە رۆڵە پێشمەرگەکانی ئەوان لە نێو سەرمای توندی ناوچەکە دا لە نێو رێبەندانی بەفر دا بە لێواری سەنگەرەکانی دوژمنەوە بە سەمای شەڕ دەگەنە سەر کاناڵ“و خاک ریزی.\nئێرە گۆڕەپانی شەڕێکی گەورەیە ،لە ھێرشی دوو ھێزی کلاسیک دەچێت لە شەڕگە گەورەکان دا.\nھەناسە تووندەکانی پێشمەرگە پارێزەرانی شکۆی خاک و گەل تێکەڵاو بە خوێنی ھاورێکانیان بووە ،شەڕی دەستەویەخە و سەنگەر بە سەنگەر لە چەندین قۆڵەوە دەستی پێ کردووە. دوژمن سەری لێشێواوە ھەر چەند ئەوان سەخت بەرگری دەکەن و لە چەندین لاوە لە کاناڵە سەخت و بە مەتەرێز“ھەڵچنراوەکانیان تەقە لە پێشمەرگە ئازاکان دەکەن ،کەچی پێشمەرگە بڕیاری خۆی داوە شەڕ بە شێوەیەک تووندە چەند جارێک دوژمن خەریک دەبێ ئیبتکار“ی مەیدانی شەڕ وەربگرێت ،پێشمەرگە نائومێد نابێ و لە نێو قووڕو لیتەی ناو گوردان“رەش ھەڵگەڕاون ،بەڵام: ئیرادە شکانی نییە ئەوان بە چاوی خۆیان پێکران و شەھید بوونی چەندین ھاوسەنگەریان دەبینن،لە نێو ئاخ و حەسرەت دا ڕقی تۆڵە زیاتر چەکەرە دەکات.\nبڕیاری تۆڵە دەدرێ ،دەیانەوێ خوێنی ھاورێکانیان……\nسمائیل قووڵەسوێروی“،خدر زەینی“بە فێڕۆ نەچێت. سمائیل……لە ناوەراستی گوردان“کەوتووە ،ئەو یەکەم سەنگەر بووە بە شاھیدی خاک و ئاسمانی ناوچەکە… لە حاڵێک دا لە خوێن دا سوور بووە ھێشتا چاوەکانی کراوەن پێشمەرگان لە سەر سەری ئەو سەنگەریان گرتووە.\nخدر زەینی ئازاو تێکۆشەر بە بەرچاوی ئێمەوە لە جادەکە دا درێژ بووە کەس ناتوانێ فریای بکەوێ مەگەر پێشمەرگەکان لێبڕاو بن بۆ شکست پێھنانی داگیرکەران.\nدیمەنەکان لە بەرچاوم ون نابن ناڵەی سمائیل“ لە کەناڵەکەدا ئازاری خستۆتە دڵی تەک تەکی پێشمەرگەکان. ھێشتا زوو بوو بۆ سمائیل“.\nمامۆستاکەی قووتابخانە وانە بێژی دەم بە خەندە قژەکانی سەری ئاڵۆز بوون کەلووە بەفرەکان ئارام ئارام تێکەڵاوی خوێن دەبن. لە سەمای گەردەلوولی سپی دا کوێر بم سمائیل پێ کراوە.\n٦- شەڕ“سەختتر بووە ،لە شاری سەردەشت“و چەندین شوێنی ناوچەکە ھێز“بە ھاواری گوردان“ەوە ھاتوون لە چاوەروانی گەیشتنی ھێزەکانی یارەمەتیدەر دان ،چەند ھێلیکۆپتێر“بە ئاسمان دا دەسووڕێنەوە کە ناوێرن نزیک ببنەوە.\nپێشمەرگە دەرفەت نادات بڕیاری شەرەفە بە سوێندی سووری پێشمەرگە دەبێ ،ناوەندی سەرکووت بە شکستێکی گەورە بۆیان بکەن بە دیاری بۆ ئاھەنگەکانی دەھەی فەجر“\nدوای چەندین سەعات شەڕی گەرم و پڕ لە فیداکاری گورھان“شکستی خوارد ،دەیان کەس کە نائومێد بوون خۆیان بەدەستەوە دا دەیان کەلاکی ھێزە داگیرکەرەکان لە گوردان“دا کەوت.\nلێرەوە بە بەرچاوی خەڵکی گوندی بێژوێ“و گوندەکانی دەورووبەر سەرکەوتنێکی گەورە نووسرایەوە.\nشەڕێک ،سەرکەوتنێک ،کە دوژمنی لە کوردستان تاساند ھەر ئەوە بوو چەند رۆژ دواتر فەرماندەو ژنڕاڵە پلە باڵاکانی سووپا“بە چەندین ھێلیکۆپتێر“لە مەرکەزەوە گەیشتنە ناوچەکە بۆوەی لە نزیکەوە ھۆکارەکانی پشت ئەو زەبرە بە ژانە ببینن.\nشەڕێک کە بوو بە ھۆی ئاڵووگۆڕی گەورە لە ناوچەکەدا و فشارەکانی جھووری ئیسلامی بۆ سەر ھێزەکانی باشوور\nلەوەش زیاتر ،ئەوان بەو باوەڕە گەیشتن کە دەبێ لە رێگای باشووری کوردسان(ە)وە ھێزەکانی حیزبی دێموکرات بەرەبەرە گەمارۆ بدرێن…\n٧-زیانەکانی دوژمن کەمەر شکێن بوون دەیان کەس لە ھێزەکانیان کووژران بە ئیبراھیمی فەرماندە گورھان“ەوە لە حاڵێک دا باقری“جارێکی دیکە بەخت یاوەری دەبێ و ئێوارەی پێشتر دەچێت بۆ مەرەخەسی.\nدەیان کەس بە دیل گیران بە جۆرێک ریزی دوورو درێژی ئەوان لە کاتی گەڕانەوەدا بوو بە ھۆی خۆشحاڵی و شادی خەڵکی ناوچەو ھەروەھا شاری قەڵادزە“و چەند گوندێکی لە باشووری کوردستان.\nبە دەیان چەکی جۆراوجۆر بار کراو بوو بە دەستکەوتی ھێزی پێشمەرگە.\nلە کۆتایی دا کڕنۆش بۆ ھەڵمەت و فیداکاری پێشمەرگە و فەرماندە ئازاکانی ئەو شەڕە\nلە سەرەویان شەھید حەمە نارستی“فەرماندە و سەعدوون مارەغانی و مەنسوور رەحیمی“.\nلە کۆتایی دا……\nلەو یادە دا دوا فرمێسک و دوا ماڵ ئاوایی لە دوو شەھید ،شەھیدان سمائیل قووڵەسوێروی و خدر زەینی“رەشەرمێی.\nدوو کووڕی ئازا کە بە خوێنی ئەوان ئەو داستانە گەورە تۆمار کرا…\nمن ئێستاش دوا نیگاکانی سمائیل“لە بەرچاوم ون نابن سمائیل“داھاتوویەکی روونی ھەبوو کەچی بەداخەوە زوو لە دەست چوو.\nبەیانیەکەی لە نێو کۆڵانەکانی گوند بە بزەوە پێی دەگووتم: تۆ وریابە تاقانەی…\nدوا قسەی ئەوە بوو ،گووتی: خۆتان نەوی بکەن\nئێمە سەرمان خستە سەر گڵ(ە)کە خۆمان مات کرد ،کاتێک سەرمان بەرز کردوە ئەو سەری بەرز نەکردەوە کە دەستم لێدا سەری شل“بوو دیتم گووللەیەک لە نێو چاوانی درابوو\nماوەیەک سەریم خستە سەر رانم خوێنی گەش دەھاتە خوار ،سمائیل زۆر بەربەرەکانی کرد لە گەڵ مەرگ ئەو دەیھەویست لە کاروان دانەبڕێ.\nخدر“لەو بەر لە جادەکە دا درێژ ببوو ئەو بە گریمانەی زۆر بە دەستی ئیبراھیمی فەرماندە گورھان“ شەھید بوو.\nخدر کووڕێکی سادە و کووڕە ھەژارێک بوو\nزۆر بە بێ مرادی کەوتبوو کەس نەیدەتوانی لێی نزیک ببێتەوە\nئەوەندەمان کرد بەڵێنن نەشکاندو تۆڵەیان کرایەوە\nھیچی دیکەم نییە بۆت چۆن قەرزدارتین… خۆزگەم بە خۆت…..!!!\nرەوانتان شاد ……….\nتاگەکان: ئالانحیزبی دێموکراتسەردەشتھێزی گیارەنگ


ئیسماعیل قائانی و جه‌میل باییک ل قەندیلی جڤییان - دارکا مازی\nئیسماعیل قائانی و جه‌میل باییک ل قەندیلی جڤییان\nفەرماندارێ فەیلەقا قودس یا سپایێ پاسدارێن ئیرانێ، ل گەل سەرکرداتییا پارتییا کارکەرێن کوردستانێ جڤیا، قۆناغا نوو یا پەیوەندیێن پەکەکێ ل گەل ئیرانێ، ھەموەخت ئەرکێن نوو یێن پەکەکێ ل ئیراقێ نیقاش كرن.\nل گۆر ئاگاھیێن ھەری تایبەت یێن چاڤکانیێن پێگەھا «دارکا مازی» ل باشوورێ کوردستانێ، ل رۆژا ئینی یا رابووری 10/4/2020ێ، ئیسماعیل قائانی، فەرماندارێ فەیلەقا قودسێ یا سپایێ پاسدارێن ئیرانێ، سەردانا قەندیلی کرییە و ل گەل کەسێن یەکەم یێن پەکەکێ جڤیاییە.\nھەروەھا دەست نیشان کرن، قائانی و فەرماندارێن پێره، ل گوندێ لیفجی ل گەل جەمیل باییک ھەڤسەرۆکێ كونسه‌یا برێڤه‌بر یا کۆما جڤاکێن کوردستانێ كه‌جه‌كێ و 17 سەرکردەیێن دن یێن پەکەکێ جڤیاییه.\nتێ زانین ئەڤ دبە یەکەم جڤینا ئیسماعیل قائانی ل گەل سەرکرداتییا پەکەکێ، پاش کو ئەرکێ فەرماندارێتییا فەیلەقا قودسێ وەرگرتی، بەرا کوشتنا قاسم سولەیمانی، ئیسماعیل قائانی کو جێگرێ سولەیمانی بوو، بەرپرسیارێ مەلەفا ھێزێن کوردی یێن سپایێ پاسداران بوو.\nجڤینا قائانی و سەرکردەیێن پەکەکێ، قۆناغا نوو یا پەیوەندیێن پەکەکێ و ئیرانێ، بەلاڤەبوونا ڤایرۆسا کۆرۆنا و ھەروەھا ئەرکێن نوو یێن پەکەکێ ل ئیراقێ نیقاش کرنە.\nیەک ژ فەرماندارێن سپایێ پاسداران کو بەرھەڤی کۆمبوونێ بووی، ب عەمید سیرھاد تێ ناسکرن و نھا ئەو بوویە بەرپرسیارێ مەلەفا یەکینەیێن کوردی د سپایێ پاسداران ده،عەمید سیرھاد برازایێ ئیمامێ گۆتارا ئینیێ یێ باژارێ تەبرێزێ یە و زمانێ ترکی ب باشی دزانیت ژ بەر کو ب نه‌ژاد ئازەری یە، ل ناڤچەیێ ئەو ب کۆد ناڤێ «حاجی» تێ ناسکرن.\nمەدیایا ترکیێ ب تایبەت رۆژنامەیا خەبەر ترک ل دەربارا عەمید سیرھاد دبێژە: «وی رۆلەکا مەزن د رزگار کرنا موراد کارایلان، ئەندامێ کونسەیا برێڤه‌بر یا کەجەکێ ل سالا 2011ێ ژ ئۆپەراسیۆنەکا میتێ دە ھەبوو، وەختا کو كارایلان دەرباسی ئیرانێ کری».\nخەبەر ترک ل دەربارا جڤینا ئینی یا قائانی و باییک ژی ئەشکەرە کر کو وێ جڤینێ دەما 5 دەمژمێران ده‌وام کربوو، ھەروەھا دەست نیشان کر کو تشتا سەیر ئەڤ بوو کو موراد کارایلان بەرھەڤی وێ جڤینێ نەببوو.\nهه‌ر ل ده‌ربارا ده‌ركه‌تنا مه‌یدانی یا قائانی، مه‌دیایا ئیرانێ ئه‌شكه‌ره كرنه پاش وێ جڤینا ل گه‌ل په‌كه‌كێ، قائانی سه‌ردانا سووریێ كر و ل گه‌ل هێزێن گرێدای ئیرانێ ل وی ولاتی جڤیاییه، ئاژانسا جوان یا ئیرانێ وێنه‌یێن قائانی ل سووریێ ل گه‌ل چه‌كدار و فه‌رماندارێن جزبوللا وه‌شاندنه.


هەرێمی كوردستان ئامادەیی خۆی دەربڕیوە بۆ كردنەوەی ڕێگاكانی دەشتی نەینەوا\nبەڕێوەبەری شارەدێی باشیك ڕایدەگەیەنێت، بۆ خەڵكی باشیك زۆر گرنگە ڕێگەی نەوەران و رێگاكانی دیكە لەگەڵ كوردستان بكرێنەوە، هەرێمی كوردستان ئامادەیی خۆی دەربڕیوە بۆ كردنەوەی ئەو ڕێگانە، بەڵام تا ئێستا لە دیوی مووسڵ ئەو رێگانە نەكراونەتەوە، ئەوەش كێشەیەكی زۆری بۆ هاووڵاتیان و فەرمانبەران دروست كردووە.\nزەنوون یونس، بەڕێوەبەری شارەدێی باشیك، بۆ "هەولێر"دەڵێ، بۆ خەڵكی باشیك زۆر گرنگە ڕێگای ناوەران و رێگاكانی دیكە لەگەڵ كوردستان بكرێنەوە، چونكە زیاتر لە 20 گوند كە سەر بەو شارەدێیەن كەوتوونەتە پاش بازگە، بەوەش هاووڵاتیانی ئەو ناوچانە ناتوانن هاتوچۆ بكەن و بێنە باشیك، لەگەڵ ئەوەی خەڵكی باشیك زۆربەیان مامۆستا و فەرمانبەرن و دەوامیان لە شێخانە، لەبەر نەكردنەوەی ئەو ڕێگانە ناتوانن هاتوچۆ بكەن.\nگوتیشی، زۆرجار داوامان كردووە كە ئەو ڕێگانە بكرێنەوە، ئێستا باس لەوە دەكرێت ڕێگاكان دەكرێنەوە، بەس ماوە تەنسیق لە نێوان هێزی پێشمەرگە و هێزە عێراقییەكاندا بكرێت، هەرێمی كوردستان ئامادەیی خۆی دەربڕیوە بۆ كردنەوەی ئەو ڕێگانە، وەفدێك بە سەرۆكایەتی پارێزگای مووسڵ هاتبووە ناوچەكە باسی لەوە دەكرد ئەم هەفتەیە ئەو ڕێگانەی لەو ناوچانە ماون كە تا ئێستا نەكراونەتەوە ئەوانیش دەكرێنەوە، چاوەڕوانی كردنەوەی ئەو ڕێگانە دەكەین و داوا دەكەین هەرچی زووە ئەو ڕێگانە بكرێنەوە، بۆ ئەوەی خەڵك بە ئازادانە هاتوچۆ بكات و دەوامی خۆی بكات.


📊 16 چەتەی داعش له سنووری چەمچەماڵ دەستگیرکراوان Statistics and Surveys\n📅 Added on Jun 20 2017 1:10PM\n👁 This item has been viewed 10,899 times\nلێپرسراوی بەشی ڕاگەیاندنی ئاسایشی ڕۆژئاوای سلێمانی [ More... 👁] ✖ ✖ ✖ 0 50 ✔ 91% ✍ E.Î.F. 20-6-2017 13:10:05\n📅 25-08-2014 Dates & Events\n📅 Added on Aug 25 2014 9:10AM\n👁 This item has been viewed 11,958 times\n- پەلاماری گۆڕی شێخێکی دیاری ناوچەی پێنجوێن و شارە [ More... 👁] ✖ ✖ 1 6 ✔ 99% ✍ H.B. 25-8-2014 9:10:12\n👁 This item has been viewed 12,642 times\n👁 This item has been viewed 10,180 times\n📊 تەرمی 2 هەزار و 650 کەس لە ژێر بینا روخاوەکانی موسڵدا هەڵگیراونەتەوە Statistics and Surveys\n📅 Added on Sep 11 2017 3:01PM\nلەدوای رزگارکردنەوەی پارێزگای نەینەوا، تەرمی زیاتر [ More... 👁] ✖ ✖ ✖ 0 18 ✔ 93% ✍ E.Î.F. 11-9-2017 15:01:41\n📖 داعشە کوردەکانی رۆژهەڵات روو لە ئەفغانستان دەکەن Articles\n📅 Added on Jun 14 2017 8:40AM\n👁 This item has been viewed 13,530 times\nرووداو- هەولێر پێنج چەکدار لە ژوورێکدا دانیشتوون، [ More... 👁] ✖ ✖ 0 49 ✔ 96% ✍ E.Î.F. 14-6-2017 8:40:56\n📊 دەیان منداڵی کوردی ئێزدی لەنێو ئاوارەکانی مووسڵدا دەدۆزرێنەوە Statistics and Surveys\n📅 Added on Jul 5 2017 7:08AM\n👁 This item has been viewed 8,381 times\nرووداو- ناسر عەلی - دهۆک رۆژ بەڕۆژ سنووری قەڵەمڕە [ More... 👁] ✖ ✖ ✖ 0 51 ✔ 93% ✍ E.Î.F. 5-7-2017 7:08:02\n👫 روحیا عیدو خرتوو Biography\n📅 Added on Jun 14 2017 8:33PM\n👁 This item has been viewed 10,967 times\nدواڕۆژ، رەڤەند گوهەرزی دوای چوار سالَ لە رفاندنی [ More... 👁] ✖ ✖ ✖ 0 49 ✔ 84% ✍ E.Î.F. 14-6-2017 20:33:33\n📷 زارۆکەکێ ئێزدی ژ سوریا هاتە رزگارکرن Image and Description\n📅 Added on Jul 3 2017 2:48AM\n👁 This item has been viewed 10,276 times\nرێڤەبەرێ نڤیسینگەها رزگارکرنا رەڤاندیێن کوردێن ئێز [ More... 👁] ✖ ✖ 2 52 ✔ 99% ✍ E.Î.F. 3-7-2017 2:48:37\n📖 سێ منداڵ و دوو کچ لەدەستی داعش رزگارکران Articles\n📅 Added on Sep 2 2017 11:19AM\n👁 This item has been viewed 8,312 times\nبەڕێوەبەری نوسینگەی رزگارکردنی رفێندراوانی دەستی د [ More... 👁] ✖ ✖ 0 49 ✔ 99% ✍ E.Î.F. 2-9-2017 11:19:19


گەڕەکی تێنستا ئارام بۆتەوە - Radio Sweden Kurdish - رادیۆی سوید Radyoya Swêdê | Sveriges Radio\nگەڕەکی تێنستا ئارام بۆتەوە\nبڵاو کرایه‌وه måndag 21 maj 2012 kl 14.38\nبارودۆخی گەڕەکی تێنستا لە ڕۆژانی شەممە و یەکشەممەدا لە رۆژانی پێشووی هەفتە‌دا ئارامتر بوو. ناوەندی پێوەندییەکانی پارێزگا رایگەیاند کە پەنجا پۆلیس لە ناوچەی تێنستا لە گەشتدا بوون و هیچ رووداوێکی گەورە نەقەوماوە.\nشەوی چوارشەممە‌ی هەفتەی ڕابردوو نائارامییەک لەم گەڕەکەی پەراوێزی ستۆکهۆڵمدا ڕووی دا کە تێیدا چەند گەنجێک بوونە هۆی شێواندن و ئاگردانی چەند بینایەک. پۆلیسی هەرێمەکە لەم پێوەندییەدا حەوت گەنجی دەردەست کرد.\nبە پێی ئەو زانیارییانەی پۆلیس باسی لێوە کردووە رووداوەکە بە ڤیدیۆ تۆمار کراوە و ئەمەش بۆتە هۆی ناسینەوەی سی گەنج لە رووداوی فێرگەی رینکەبیدا کە گومانی خراپکاری و زیانگەیاندن، توندوتیژی و ئاژاوە و کوشتن بە هۆی سووتاندنیان لێکدەکرێ.


📖 قووڵاییی جیوستراتیژیی ناوچە کوردستانییەکانی دەرەوەی هەرێمی کوردستان کورتەباس\n📅 کاتی تۆمارکردن Nov 30 2016 9:06PM\nعەبدولڕەحمان کەريم دەروێش، مامۆستای زانستە سیاسییە [ زۆرتر... 👁] ✖ ✖ 0 1 ✔ 88% ✍ هـ.ب. 30-11-2016 21:06:10\n📕 کورد لەناو تۆفانی یاریە گەورەکەدا پەڕتووکخانە\n📅 کاتی تۆمارکردن May 8 2015 10:40PM\nنووسینی: عەبدولرەحمان کەریم دەروێش ساڵ و شوێنی بڵ [ زۆرتر... 👁] ✖ ✖ 0 0 ✔ 70% ✍ م.ب. 8-5-2015 22:40:19\n📕 کوردستان و پۆست-داعش پەڕتووکخانە\n📅 کاتی تۆمارکردن May 23 2016 8:44AM\nناوەندی لێکۆڵینەوەی ڕووداو - 2016 لێکۆڵەرەکان: ئ [ زۆرتر... 👁] 📕 ✖ 3 3 ✔ 99% ✍ هـ.ب. 23-5-2016 8:44:22


ئاژانسى ئانادۆڵو بۆ يەكەم جار وێنەى بەرهەمهێنانى درۆنى كاميكازە دەگرێت\nكۆمپانياى ئەندازيارى و بازرگانى تەكنەلۆجياى بەرگریی توركى (STM) كە "درۆنى كاميكازە" بۆ هێزە ئەمنييەكان دروستدەكات، كارەكانيان بەردەوامە بۆ دروستكردن و هەناردەكردنى بەرهەمى پێشكەوتوتر بەردەوامە.\nGöksel Yıldırım | 25.06.2020\nكۆمپانياى ئەندازيارى و بازرگانى تەكنەلۆجياى بەرگریی توركى (STM) كە "درۆنى كاميكازە" بۆ هێزە ئەمنييەكان دروستدەكات، كارەكانيان بۆ دروستكردن و هەناردەكردنى بەرهەمى پێشكەوتوتر بەردەوامە.\nSTM، بۆ يەكەم جار دەرگاى كۆمەڵگەى دروستكردنى فڕۆكەى بێفڕۆكەوان كە لاى راى گشتى بە "درۆنى كاميكازە" ناسراوە بۆ ئاژانسى ئانادۆڵو كردەوە.\n- بنكەى بەرهەمهێنانى درۆنەكانى كاميكازە\nتيمەکانی ئەندازیاریی كە لە كۆمەڵگەكەدا كار دەكەن، بە بەردەوامى كارەكانيان لەسەر سیستەمەكانى تەكتيك و ئۆتۆنۆم ئەنجامدەدەن.\nلەم چوارچێوەيەدا ئەم كۆمەڵگەيە كار لەسەر بەرهەمەكانى كۆمپانياكە "درۆنە ئۆتۆنۆمەكان" تۆگان، ئالپاگو و كارگو دەكات و بووەتە ژێرخانى درووستكردنى بەرهەمى بەردەوام.\nلە دامەزراوەكەدا رێكارى زياتر بۆ پاراستنى تەندروستى كارمەندان گراوەتەبەر بۆ بەرەنگاربوونەوەى پەتاى ڤايرۆسى كۆرۆنا، كارەكان بە چڕى بەردەوامە بۆ پێراگەياندنى ئەو راسپاردەيەى كە سوپاى توركيا داواى كردووە لە فڕۆكەى بێفڕۆكەوانى جۆرى كارگو ئۆتۆنۆم.\nتاقيكردنەوەكان لەسەر سەرجەم ئەو كارگويانەى كە دەدرێتە سوپاى توركيا بە شێوەيەكى ستاندارت لەگەڵ جۆرێتى ئەنجامدەدرێت. لەگەڵ ئەمەشدا ئەو بەرهەمانەى كە دەگەڕێندرێتەوە و ئەو قازانجانەى كە لە ماوەى بەرهەمهێناندا بەدەستدەهێندرێت بۆ بەرهەمهێنانى فڕۆكەى بێفڕۆكەوانى جۆرى كارگو كاريگەرتر بەكاردەهێندرێت.\n- رادەستكردنى كارگوى نوێ لە رێگەدايە\nكۆمپانياى ئەندازيارى و بازرگانى تەكنەلۆجياى بەرگریی توركى (STM)، كە راسپاردەى زياتر لە ٥٠٠ كارگوى وەرگرتووە بۆ بەكارهێنان لەلايەن هێزە ئەمنييەكانەوە، ئەمانە بە شێوەى بەش بەش رادەستدەكرێن. كۆمپانياكە لە كاتێكى نزيكدا كارگوى نوێ رادەستدەكەن.\nنزيكە ساڵێكە سوپاى توركيا كارگو بەكار دەهێنێت. بەكارهێنانى كارگو لە گۆڕەپاندا سوودى هەبووە بۆ پەرەپێدان و زياتر كاريگەرى. بەم شێوەيە ئامرازێك بەدەست دەهێنرێت كە بەسەركەوتوويى لە دۆخى جياواز و لە ئەركى جياوازدا كاردەكات. كارگو، كە بەشێكى گەورەى داواكارييەكانى سوپاى توركيا دابيندەكات ئامانجيان ئەوەيە لە داهاتوودا بيگەێننە ئاستێكى بێوێنە.\n- پۆلى كارگو لە نێوان ساڵێك بۆ ساڵ و نيوێك ئامادە دەبێت بۆ ئۆپەراسيۆن\nپۆلى كارگو، كە خاوەنى توانايەكى يەكجار بەهێزى بينينى هەيە دەتوانێت بەتەنها ئەرك بەجێبگەێنێت، يەكەم بەكارهێنان بەشێوەى پۆل ساڵی پار ئەنجامدرا. لە ئەنجامى كارەكان توانرا زياتر لە ٢٠ كارگو بە شێوەى پۆل لەيەك كاتدا ئەرك بەجێبگەێنن.\nپاش بە ئەنجام گەيشتنى ئەم پرۆژەيە لە ماوەى ساڵێك بۆ ساڵ و نيوێك دەتوانرێت رادەستى سوپاى توركيا بكرێت.\n- دەتوانرێت كارگو لە پلاتفۆرمى جياوازدا بگونجێندرێت\nكار لەسەر گونجاندنى كارگوكان لەسەر پلاتفۆرمى جياوازدا بەردەوامە.\nكارگو، كە تاكو ئێستا لەلايەن سوپاى توركيا و يەكەكانى جەندەرمە بەكاردەهێندرێت، لە داهاتوودا لە دەريا و پلاتفۆرمى جياوازدا بەكاردەهێندرێت.\nهەروەها كارەكان بۆ گونجاندنى كارگو لەگەڵ ئۆتۆمبێلى زرێپۆش و ئۆتۆنۆمى سیستەمى وشكانى بەردەوامە.\n- كاتێكى كەم ماوە بۆ بەدەستهێنانى سەركەوتن لە هەناردەكردن\nلە پاش بەكارهێنانى كارگو لەلايەن سوپاى توركياوە، بە تايبەتى لە بوارى نێودەوڵەتى ويستێكى زۆرى لەسەرە.\nبۆ هەناردەكردنى درۆنی كاميكازە كارگو، گوتوێژەكان لەگەڵ سێ وڵات بەردەوامە. گفتوگۆكان لەگەڵ وڵاتە دۆستەكانى توركيا لەسەر ئاستى باڵادا بەشێوەيەكى باش بەڕێوەچووە. كۆمپانياى ئەندازيارى و بازرگانى تەكنەلۆجياى بەرگریی توركى، گوتوێژەكان لە بارەى هەناردەكردنى كارگو لە ماوەيەكى نزيكدا تەواودەكرێت و خۆى ئامادە دەكات بۆ واژۆكردنى يەكەم سەركەوتنى هەنارەكردنى سسیتەمى ئۆتۆنۆم.\nدرۆنى كاميكازە كارگو


Ö:: دووله‌ت بوونی حیزبی دیموکرات: خاڵه پۆزه‌تیڤ و نه‌گه‌تیڤه‌کانی دکتۆر روئیا تلوعی\nدووله‌ت بوونی حیزبی دیموکرات: خاڵه پۆزه‌تیڤ و نه‌گه‌تیڤه‌کانی دکتۆر روئیا تلوعی\nله‌خوێندنه‌وه‌ی راگه‌یاندنی له‌ت بوونی حیزبی دیموکرات، بێ ئیختیار به ده‌نگی به‌رز گریام. وه‌ک ئه‌و کاته‌ی له سلوولی تاکه‌کاسی به ده‌نگی به‌رز ده‌گریام.....\nکچه‌که‌م لێی پرسیم:\nـ مه‌گه‌ر تۆ ئه‌ندامی حیزبی دیموکراتی وا خه‌مباری؟\nوتم نا کچم، به‌ڵام حیزبی دیموکرات یادگاره‌که‌ی قازی، هی گشتمانه. من ناتوانم بێ خه‌یاڵ بم...\nسه‌ره‌تا دڵم ببوو به بورکانێک و ئاگری هه‌ست و ئیحساسی لێ ده‌پڕژا. مه‌نتیق و لۆژیک کاری نه‌ده‌کرد. به هه‌ر بیره‌وه‌ریه‌ک شه‌پۆلێک فرمێسک ده‌پڕژایه سه‌ر گۆنام:\nـ پیوه‌ندیت له‌گه‌ڵ حزبی دیمۆکرات هه‌یه؟\nـ چه‌ند جار چووی بۆ حیزب؟\nـ وتم خۆ، پێوه‌ندیم نیه . قه‌ت نه‌چووم.\nـ دووپاتی ده‌که‌مه‌وه، پێوه‌ندیت له‌گه‌ل حیزب چۆنه؟\nـ منیش دووپاتی ده‌که‌مه‌وه، پێوه‌ندیم نیه.\nله‌وان ئیسرار و له من ئینکار....\nشه‌په‌ڵاغه‌یه‌ک وه‌ها له گۆنام درا که هه‌ستم کرد بۆ چرکه‌یه‌ک به‌رچاوم تاریک بوو. سه‌ربازجوو "رێزوانی" به ده‌نگی به‌رز به‌سه‌رمدا قیژاندی:\nـ تۆ نه‌چووی بۆ حیزب؟ تۆ پێوه‌ندیت له‌گه‌ڵیان نیه؟؟ ئه‌وه کێ بوو له ساڵۆنه‌که‌ی هۆتێل پاڵاس دوو سه‌عات پیکه‌وه قسه‌تان ده‌کرد؟ حه‌تمه‌ن ده‌ڵێی ئه‌ویش ناناسی ها؟ ئه‌ی ئه‌وانی دیكه؟ ئه‌وانیش ناناسی ها ااااااااا؟؟؟؟؟؟؟؟\nده‌مووچاوی ره‌شی " رێزوانی " دوو ئه‌وه‌نده ره‌ش هه‌ڵگه‌ڕابوو. به‌و چاوه ده‌ڕپه‌ڕیوانه‌یه‌وه پڕ له نه‌فره‌ت سه‌یری ده‌کردم . هه‌ستم ده‌کرد ئه‌م نه‌فره‌ته‌م جارێکی تریش دیوه.\nـ منت له بیره؟ فستیوالی گه‌لاوێژ؟ سالۆنه‌که‌ی هۆتێل پاڵاس؟ ناتوانی درۆ بکه‌ی .خۆم تۆم دیوه....\nراست بوو. من ئه‌و چاوده‌رپه‌ڕیوه پڕ له نه‌فره‌ته‌م له سلێمانی دیبوو و نه‌مزانیبوو کێیه و بۆ وا به نه‌فره‌ته‌وه سه‌یرم ده‌کات.پێم وا بوو ئه‌و کابرا ره‌شه ناشرینه بێده‌نگ و مه‌رمووزه‌ش هه‌ر میوانی فستیڤاڵی هه‌شته‌می گه‌لاوێژه ....\nمن چه‌ندین جار میوانی حیزب بووم و له‌سه‌ر سفره‌یه‌ک هه‌م له‌گه‌ڵ مامۆستا عه‌بدوڵڵای حه‌سه‌ن زاده و هه‌م کاک مسته‌فا هیجری نانمان خواردوه و وتووێژمان بوه. وه‌ک چالاکێکی سه‌ربه‌خۆی مافی ژنان، هه‌ر وتوومه ئه‌ی به‌شداری ژنانی حیزب له ئاستی باڵادا بوو به چی ؟ ئه‌وانیش هه‌ر وتوویانه ئاخر ژنی وا لێهاتوومان مان تێدا نیه!!!! ( تا دنیا دنیایه گله‌یی بێ له هه‌ردووکیان، چونکه ژنی ئازایان زۆره له ریزه‌کانی حیزبدا).\nمن له‌نێو ریزه‌کانی حیزبی دێموكڕاتدا ژماره‌یه‌كی زۆر دۆستی به‌ڕێزم هه‌یه به‌تایبه‌تی ژنه ئازا و تێكۆشه‌ره‌کانیان. ئێستا ئه‌و ئازیزانه‌ی من هێندێكیان له‌ملان و هێندێكیشیان له‌ولا.\nزۆر دنیایه‌کی سه‌یره....\nمن قه‌ت ناتوانم قه‌ڵه‌مێک هه‌ڵگرم و خه‌تێک له نێوان ناوه‌كانیاندا بکێشم و لێکیان جیا بکه‌مه‌وه. هه‌موویان به‌شێکن له په‌یکه‌ری خه‌باتی نه‌ته‌وه‌که‌مان .\nهه‌روه‌ها که بیری زیندانیه سیاسییه‌کان ده‌که‌مه‌وه کاتێک بازجوه‌کان به ته‌حقیره‌وه پێیان ده‌ڵین ئه‌وه‌ش حیزبه‌که‌تان بوو به چه‌ند له‌ت، وه‌خته دڵم بوه‌ستێ . له شادی و پێکه‌نینی ئیتلاعاتییه‌کان خه‌مبارم.به‌داخه‌وه منیش به‌ش به حاڵی خۆم هه‌وڵێکی بێ ئاکامم دا که ئه‌م جیا بوونه‌وه روو نه‌دات به‌ڵام هیچم پێ نه‌کرا.\nئاواتی خه‌ڵکی رۆژهه‌ڵاتی کوردستان یه‌کگرتوویی ته‌واوی هێزه سیاسییه‌کانیه‌تی چ کۆمه‌ڵه، چ دیموکرات، چ پژاک، چ پارتی ئازادی و هتد ه،به‌ڵام به‌داخه‌وه ئیستا حیزبه‌کانیشمان پارچه پارچه ده‌بن.کێشه‌که له چیدایه؟ ئایا ئه‌م په‌رته‌وازه بوونه دژ به خه‌باتی نه‌ته‌وه‌یی و هه‌روه‌ها خه‌باتی دیموکراسی خوازی نیه؟ ئایا شه‌پۆڵیک له نائومێدی و بێ دنه‌یی له گه‌نجان و لاوانماندا به‌دی ناهێنێ؟\nبه‌هه‌رحاڵ ئه‌وه‌ی نه‌ده‌بوو ببێ بوه.ورده ورده بورکانی هه‌ست و ئیحساس ده‌نیشێته‌وه و ئێمه ناچارین رووبه‌ڕووی واقیعی رووداوه‌که ببینه‌وه.منیش لێره‌وه ده‌مه‌وێ هه‌ست و ئیحساس وه‌لا نێم و به لۆژیکه‌وه بچمه سه‌ر دووچه‌مک و له سۆنگه‌ی ئه‌و دوو چه‌مکه‌وه بڕوانمه کێشه‌که:\nیه‌که‌م : " فره‌حیزبی"\n" پۆپر" فه‌یله‌سوفێکی به ناو بانگه و له‌سه‌ر ئه‌زموونی چالاکی و ژیانی خۆی له وڵاتانی دیمۆکراتیکی رۆژئاوایی _ وه‌ک به‌ریتانیا_ دژ به فره‌حیزبییه. له هه‌مان کاتدا که فره‌حیزبی ده‌توانێ واتای پلورالیزم بێت، پۆپر پێی وایه فره‌حیزبی ده‌بێته هۆکاری به‌دیهاتنی ده‌وڵه‌تگه‌لی هاوپه‌یمانی (ائتلافی) که حیزبه‌کانی ئه‌و هاوپه‌یمانه‌تییه به‌رپرسایه‌تی ته‌واویان له به‌رامبه‌ر خه‌ڵکدا نیه. ده‌وڵه‌تی هاوپه‌یمانی به ده‌وڵه‌تێکی لاواز ده‌زانێ که هه‌رده‌م له‌وانه‌یه هه‌ڵوه‌شێته‌وه و هه‌روه‌ها ئه‌و حیزبانه‌ی که ده‌نگی زۆریان نه‌هێناوه و به‌س بۆ پێکهێنانی کابینه به‌شدارن، هه‌ست به به‌رپرسایه‌تی سه‌ره‌کی له به‌رامبه‌ر خه‌ڵکدا ناکه‌ن. دیاره ئه‌م ئه‌زموونه له نه‌ته‌وه خاوه‌ن ده‌وڵه‌ته‌کاندایه. ئێمه‌ی کوردی رۆژهه‌ڵات که هێشتا ده‌وڵه‌ت و ده‌سه‌ڵاتی خۆمان نیه و له‌م هه‌لومه‌رجه‌دا گه‌وره‌ترین پێویستیمان به یه‌کگرتووییه_ که به‌داخه‌وه تا ئیستا پێکنه‌هاتوه و هه‌ر رۆژ حیزبێکمان بۆ ساز ده‌بێ حاڵمان چۆنه؟\nله لایه‌که‌وه زۆرتر بوونی حیزبه‌کان و پێکهاتنی حیزبگه‌لی بچووک ئیمکانی یه‌ککه‌وتن که‌متر ده‌کات چونکه بیروڕاکان و سه‌لیقه‌کان هه‌ر رۆژ زیاتر و جیاوازتر ده‌بن. هه‌روه‌ها هیچکام له‌م حیزبه بچووکانه نوێنه‌رایه‌تی به‌شێکی زۆر له خه‌ڵک ناکه‌ن و پێکهاته‌ی پێداویستییه گرنگه‌کان له روانگه‌ی زۆربه‌ی خه‌ڵکه‌وه نین.\nفاکته‌رێکی گرنگی تریش کاریگه‌ره و ئه‌وه‌ش دووری حیزبه‌کانه له وڵات. دووری حیزبه سه‌ره‌کییه‌کان وه‌ک دیموکرات و کۆمه‌ڵه به‌و مێژووه 61 و 30 ساڵه‌وه زیانی زۆری بۆیان لێ که‌وتۆته‌وه چ بگات به‌و حیزبانه‌ی که له‌ده‌ری وڵات و به‌دوور له ئه‌زموونه نوێکانی خه‌ڵکی دانیشتووی وڵات پێکهاتوون.دیاره بۆشایی دووری حیزبه‌کان له وڵات به هۆی رێگا نه‌دانی کۆماری ئیسلامی به دروست بوو‌نی حیزبگه‌لی نوێ له‌و ناوچه که به شێوازی ئاسایی بتوانێ چالاکی بنوێنن، پڕ نه‌بۆته‌وه ( لێکۆڵینه‌وه له‌سه‌ر پژاک لێره‌دا ناکه‌م چونکه بابه‌تی تایبه‌تی خۆی پێویسته). هه‌روه‌ها ئه‌م دووریه بۆته هۆکاری دووری حیزبه‌کان له ئاڵوگۆڕه نوێکانی ناو کۆمه‌لگا و هه‌روه‌ها بزاڤی رۆشنبیری کوردی به گشت ته‌نگ و چه‌ڵه‌مه‌کانیه‌وه.\nهاتوچۆ و به‌ربڵاوتر بوونی پێوه‌ندییه‌کانیش به هۆی ئینته‌رنێته‌وه جارێ نه‌یتوانیوه فه‌زای سوننه‌تی زاڵ به‌سه‌ر حیزبه‌کاندا به ته‌واوی بشکێنێت چونکه حیزبه سه‌ره‌کییه‌کان له نه‌بوونی مه‌ودای حیزبایه‌تی له ناو خۆی وڵات، خۆیان به تاقه مه‌یدانداری حیزبایه‌تی زانیوه و ره‌قیبێکی ئه‌وتۆیان بۆ رکه‌به‌رایه‌تی و نوێ بوونه‌وه نه‌دیوه.ژنان و گه‌نجان هێشتا مه‌ودای به‌شداری له ناوه‌نده ده‌سه‌ڵاتداره‌کانی حیزبییان به شێوه‌ی گونجاو و شیاو پێنه‌دراوه.که‌م نین ئه‌و گه‌نجه رۆشنبیرانه‌ی چوونه‌ته ناو ریزی حیزبه‌کانه‌وه و دوایی به نائومێدی ناچار به کۆچ بوون.\nله لایه‌کی تره‌وه فره‌حیزبی له رۆژهه‌ڵاتی کوردستان له هه‌مان کاتدا که ده‌توانێ هۆکاری ئالۆزی زیاتر و یه‌کنه‌گرتن بێ، ده‌شتوانی مه‌زنایه‌تی سوننه‌تی گه‌وره حیزبێک بشکێنێ،واته کوسپێکی سه‌ر رێگای یه‌کگرتن و پێکهاتنی به‌ره له ناو به‌رێت چونکه که‌س نه‌توانێ خۆی به نوێنه‌ری زۆرینه‌ی خه‌ڵک بزانێ.\nئیستا هاوکات له‌گه‌ڵ مه‌ترسی ده‌رگیری و شه‌ڕی ناوخۆ، ئه‌گه‌ری ئه‌وه‌ش هه‌یه که دوو له‌تی حیزبی دیموکرات له رکه‌به‌رایه‌تی یه‌کتریش بوه خۆیان نوێ بکه‌نه‌وه و هاوکات له‌گه‌ڵ رێگا دان به گه‌نجان و ژنان بۆ چالاکی و ده‌سه‌ڵاتداری له ئاستی باڵادا و گوێ گرتن و مه‌یدان دان به رۆشنبیران ته‌نانه‌ت بۆ پێکهێنانی مه‌شرووعییه‌ت ، هه‌نگاوی کاریگه‌ر بۆ پێکهێنانی به‌ره‌ی یه‌کگرتووی کوردی (راسته‌قینه نه کارتۆنییه‌که ) هه‌ڵگرن. دیاره ئه‌وه‌ی زووتر ئه‌م هه‌نگاوانه هه‌ڵگرێ پێگه‌ی خۆی پته‌وتر ده‌کات. جا ده‌کرێ ئه‌و به‌ره بشوبهێنین به‌و ده‌وڵه‌ته هاوپه‌یمانه که پۆپر له کۆمه‌ڵگای دیمۆکراتیکی رۆژئاوادا به دڵی نیه، به‌ڵام مه‌رج نیه له بارودۆخی ئیستای نه‌ته‌وه‌ی بێ ده‌وڵه‌تی ئێمه‌دا کاریگه‌ر نه‌بێ.\nدووه‌م: چه‌مکی " سێکولاریزم"\nکاتێک باسی سێکولاریزم ده‌کرێ زۆربه‌ی خه‌ڵک ده‌ڵێن جیایی دین له ده‌وڵه‌ت. له وتارێکی به‌ڕیز " شاهۆ تۆفیق" که هاورێی رۆژنامه‌وان ،" عه‌دنان حه‌سه‌ن پوور" وه‌ریگێڕابوو بۆ سه‌ر زمانی فارسی و له هه‌فته‌نامه‌یه‌کی سنه‌دا چاپی کردبوو زۆر به‌جوانی باسی " سێکولاریزم " کراوه. عه‌دنان به فارسی ده‌ڵێ: "سکولاریسم یعنی تقدس زدایی از قدرت". واته سێکولاریزم سڕینه‌وه‌ی پیرۆزایه‌تییه له ده‌سه‌ڵات.دیاره مه‌رج نیه ئه‌و ده‌سه‌ڵاته هه‌ر ده‌سه‌ڵاتی ئایین بێ به‌ڵکو هه‌موو چه‌شنه ده‌سه‌ڵاتێک ،ته‌نانه‌ت ده‌سه‌ڵاته توتالیتاره کۆمۆنیستییه‌کانیش ده‌گرێته‌وه. هه‌ر شتێک که پیرۆز و مه‌زن بکرێته‌وه و وه‌ک ئامیرێک بۆ ده‌سه‌ڵاتداری به‌سه‌ر خه‌ڵکدا به‌کار بێت، جا ئه‌وه شتێکی ناسیۆنالیستی بێ ( وه‌ک که‌مالیسته‌کانی تورکیا) یان ئایینی یان کۆمۆنیستی یان ته‌نانه‌ت که‌سایه‌تییه‌کی مه‌زن وه‌ک سه‌مبۆلێک به‌کار بێت بۆ ده‌سه‌ڵاتداری تاقمێک به‌سه‌ر خه‌ڵکدا.\nئه‌م پرسیاره دێته گۆڕێ که ئێمه‌ی کورد سێکولارین؟\nدیاره کۆمه‌ڵگای ئێمه هه‌رچه‌ند نه به تۆخی ناوچه مه‌زهه‌بییه‌کانی ئێران، به‌ڵام به گشتی کۆمه‌ڵگایه‌کی مه‌زهه‌بییه. ئه‌مه‌ش خۆی گه‌وره‌ترین و یه‌که‌م له‌مپه‌ری سێکۆلاریزمه. له‌وانه‌یه بڕێک رۆشنبیری سێکولارمان ببێت، به‌ڵام جارێ کۆمه‌ڵگایه‌کی سێکولارمان نیه.\nپیرۆز کردن و پیرۆزایه‌تی هه‌ر باوه . هه‌رچه‌ند که به‌هۆی ده‌سه‌ڵاتداری ئایدیۆلۆژیکی کۆماری ئیسلامییه‌وه داخوازی سێکولار بوون له لایه‌ن نوخبه‌کان و رۆشنبیرانه‌وه زیاتر بوه. ئه‌ویش زیاتر ده‌گه‌ڕێته‌وه بۆ داخوازی جیا کردنه‌وه‌ی دین له ده‌وڵه‌ت و سیاسه‌ت، نه‌ک سڕینه‌وه‌ی پیرۆزایه‌تی به گشتی و ئازاد کردنی زه‌ینییه‌ته‌کان. واته تابۆی پیرۆزایه‌تی له زه‌ینه‌کاندا جارێ به ته‌واوی نه‌شکاوه.\nکوردیش وه‌ک زۆربه‌ی مرۆڤه‌کانی تری ئه‌م جیهانه شتی پیرۆزی هه‌یه.حیزبه کوردییه‌کانی هه‌ر چوار پارچه‌ش له‌سه‌ر بنه‌مای پیرۆزایه‌تی ئیش ده‌که‌ن ، جا چ پیرۆزایه‌تی ئایدیۆلۆژیا ( بۆ نموونه چه‌پ ) بێ یا پیرۆزایه‌تی که‌سایه‌تی بێ وه‌ک ئاپۆ ( ئاپۆیسم)، ژنرال بارزانی یا خۆدی مام جه‌لال. یه‌کێک له شته پیرۆزه‌کانی کوردی رۆژهه‌ڵات رێبه‌رانی شه‌هیدن که گیانی خۆیان فیدای ئامانج کردوه ،بۆ نموونه رێبه‌رانی نه‌مر قازی محه‌مه‌د و دکتۆر قاسملو و دکتۆر شه‌ره‌فکه‌ندی.دیاره ئه‌م ئوستوورانه زۆر لای ئێمه پیرۆز و مه‌زنن، به‌ڵام له‌هه‌مانکاتدا ده‌بێ ئاگادار بین که هیچ که‌س ناتوانێ ته‌نیا خۆی به میراتداری ئه‌وان بزانێت و ئه‌وانی تر له‌م میراته بێبه‌ش کات. له‌م روانگه‌وه ئیدیعای هه‌ر دووله‌تی حیزب له‌سه‌ر ئه‌وه‌ی که ئه‌وان درێژه‌ده‌ری رێگای رێبه‌رانی شه‌هیدن و لایه‌نه‌که‌ی تر وا نیه، به عه‌وامفه‌ریبی واته کڵاو سه‌ر خه‌ڵک کردن ده‌زانم .\nروون و ئاشکرایه دوای تیرۆری رێبه‌رانی کورد به تایبه‌ت دکتۆر قاسملو ،پشتی کوردی رۆژهه‌ڵات چه‌مایه‌وه و ئیتر که‌سایه‌تی وا لێهاتوومان نه‌بۆ‌ته‌وه.که‌سایه‌تییه‌کی گه‌وره وه‌ک دکتۆر قاسملو به‌و بینش و زانسته سیاسییه‌وه که بووی ،له‌م هه‌لومه‌رجه هه‌ستیاره‌دا ده‌یتوانی ئه‌رکی رێبه‌رایه‌تییه‌ک نه‌ک هه‌ر بۆ کورد، له‌وانه‌یه بۆ ئێرانیش بگرێته ئه‌ستۆ.مه‌خابن دکتۆر قاسملو نه‌ماوه و که‌سایه‌تی خاوه‌ن توانایی واشمان بۆ گێڕانی ده‌وری رێبرێک له کۆمه‌ڵگادا نیه.ئیستا ئایا ده‌بێ راوه‌ستین تا قاسملویه‌کی تر له دایک بێته‌وه یان درێژه‌ده‌ری رێگای خه‌بات بین؟ له درێژه پێدان به رێگای خه‌باتدا ،ده‌بێ زانستی ئه‌مڕۆییمان بێ یان له‌سه‌ر وته‌کانی دکتۆر قاسملو له 18 ساڵ له‌مه‌وبه‌ردا رابوه‌ستین؟ ئه‌گه‌ر دکتۆر بمایه ئایا له‌م زه‌مه‌نه‌دا که جیهان له‌هه‌ر خوله‌کێکدا رووبه‌ڕووی شتێکی تازه ده‌بێته‌وه رێگای تازه‌ی بۆ گه‌یشتن به ئامانج دیاری نه‌ده‌کرد؟\nبه‌ڕای من ناتوانین خه‌بات راگرین و ناتوانین له‌گه‌ڵ ره‌وتی ئالوگۆڕه‌کانی ئه‌مڕۆ خوێندنه‌وه‌ی نوێمان نه‌بێ و ناشتوانین ماتڵی له دایک بوونی کاریزمایه‌ک بین. کۆماری ئیسلامی به تیرۆری قاسملو زه‌ربه‌یه‌کی گه‌وره‌ی لێمان دا، ئیستاش له که‌مین دایه له‌م ده‌رفه‌تی جیابوونه‌وه که‌ڵک وه‌رگرێ و براکوژی رێبخات.ئیستا ناچارین و ده‌بێ ئێمه‌ی بێ قاسملو ، به که‌ڵک وه‌رگرتن له ئه‌زموونه‌کانی ئه‌و،و هه‌روه‌ها گه‌نجینه‌ی فکری و خوێنده‌واری کۆمه‌ڵێک گه‌نجی پێگه‌یشتوو هه‌رچۆنێکه رێگای خۆمان بدۆزینه‌وه و پێشکه‌وین.\nلێره‌دا به‌ڕای من ئیتر ناتوانین کێشه‌ی له‌ت بوونی حیزب به هه‌موو گرفت و ناخۆشییه‌کانییه‌وه به گشتی نه‌گه‌تیڤ بزانین، به‌ڵکوو خاڵی پۆزه‌تیڤیشی تێدا به‌دی ده‌کرێ:\nئه‌وه‌ی که دوولایه‌ن هێمنایه‌تیان تا ئه‌م کاته پاراستوه و هیوادارم هه‌ر بیپارێزن، قسه له ده‌سکه‌وتێکی گه‌وره ده‌کات. که‌سایه‌تی سیاسی کوردی رۆژهه‌ڵات به‌ره‌و لۆژیکێک چوه که رێگا له توند و تیژی ده‌گرێ و ئیتر به ده‌مارگرژی و شه‌ڕه تفه‌نگ و براکوژی وه‌ڵامی کێشه‌کان ناداته‌وه. که‌واته هیوای ئه‌وه هه‌یه له داهاتوی رزگاری رۆژهه‌ڵاتی کوردستانیشدا براکوژی دووپات نه‌بێته‌وه. *\nبڕێک رچه خه‌ریکه ده‌شکێت و ورده ورده مه‌زنایه‌تی و پیرۆزایه‌تی که‌مڕه‌نگ ده‌بێته‌وه و پێویستی به زانستی رۆژ ،جێگای خۆی ده‌کاته‌وه.واته خه‌ریکین به‌ره‌و سێکولاریزم به مانای سڕینه‌وه‌ی پیرۆزایه‌تی له ده‌سه‌ڵات هه‌نگاو ده‌نێین. دیاره له سه‌ره‌تای رێگاداین و راوه‌ستان له به‌رامبه‌ر ئه‌مه‌دا هه‌یه به‌ڵام، فکری نوێ خه‌ریکه دزه ده‌کات.\nبه‌ڕای من ده‌روێشایه‌تی له حیزبدا خه‌ریکه زۆر که‌مڕه‌نگتر ده‌بێ. ئیستا دوو سکرتر که‌وتوونه به‌ر ره‌خنه و ئه‌مه‌ش هه‌رچه‌ند به‌داخه‌وه ئاوێته‌ی ته‌وهین و سووکایه‌تی تاقمێک بوه، به‌ڵام دیسان هه‌نگاوێکه بۆ سرینه‌وه‌ی مه‌زنایه‌تی و ئازاد کردنی فکر و ئه‌ندێشه و چوونه سه‌ره‌وه‌ی ئاستی شه‌هامه‌ت و نه‌ترسی.\nئه‌گه‌ر ره‌وتی رووداوه‌کان هه‌ر به هێمنی بچێته پێش و دوولایه‌ن بکه‌ونه کێبه‌رکێی سیاسی ،هیوای چاکسازی و نوێبوونه‌وه و به تایبه‌ت هاتنه مه‌یدانی ژنان و لاوانی توانا تا ئاستی سه‌رکردایه‌تی زۆرتر بوه.\nهه‌روا که پێشتریش باسم کرد ده‌کڕێ هه‌نگاوی زۆر جیدی بۆ پێکهێنانی به‌ره‌ی کوردی هه‌ڵگیرێ و ته‌نانه‌ت به‌ره‌ش پێک بێ. دیاره ئه‌گه‌ر نه‌یکه‌ن هه‌ردوولا خه‌ڵک له خۆیان بێزار ده‌که‌ن.\nدوای سووکایه‌تییه‌کی زۆر که ناڕاسته‌وخۆ له‌هه‌ر دوولایه‌نه‌وه به یه‌کتر کرا چه‌شنێک بێزاری و ماندوویی له‌م کرده‌وه ناحه‌زه ده‌بیندرێ که ئه‌ویش ده‌توانێ سه‌ره‌تایه‌ک بێ بۆ رێگرتن له نه‌رێتی ناشرینی سووکایه‌تی و تۆمه‌تبار کردنی مۆخالیف.\nخاڵه نه‌گه‌تیڤه‌کان بریتین له:\nشه‌پۆلێکی نائومێدی و خه‌مباری له‌م کاته هه‌ستیاره‌دا له ناو خه‌ڵکانی دانیشتووی وڵات و هه‌روه‌ها کورده‌کانی ده‌ره‌وه پێک هاتوه . دیاره خه‌ڵک خوازیاری یه‌کگرتوویین نه‌ک جیا بوونه‌وه‌ی زیاتر. له‌وانه‌یه ئه‌م شه‌پۆله کاتی بێ ، به‌ڵام تێپه‌ڕینی ئه‌م شه‌پۆله زیره‌کی و هۆشیاری پێویسته . نابێ له‌بیرمان بچێته‌وه که کۆماری ئیسلامی بۆ به‌رژه‌وه‌ندی خۆی ئه‌م شه‌پۆله به‌هێزتر ده‌کات.\nهه‌روه‌ک باسم کرد مه‌ترسی ئه‌وه‌ش هه‌یه که به زۆرتر بوونی حیزب و لایه‌نه‌کان لێک تێگه‌یشتن و یه‌ککه‌وتن دژوارتر ببێت.\nگه‌وره‌ترین زیانی ئه‌م له‌ت بوونه لێک دابڕانی کۆمه‌ڵێک شۆرشگێڕ و خه‌باتکاره که تا دوێنێ هاوسه‌نگه‌ری یه‌کتر بوون. له‌بیرمان نه‌چێ مه‌ترسی شه‌ڕی ناوخۆ هه‌ر هه‌یه، به‌ڵام به خۆشییه‌وه تا ئیستا باش پێش چوه و به‌ری پێ گیراوه.\nبه‌داخه‌وه ماوێکه هێزی خه‌باتکاران له جیاتی ململانێ له‌گه‌ڵ دژمنی سه‌ره‌کی رووی کردۆته ململانی له‌گه‌ڵ خۆ. ئه‌م ره‌وته ئه‌گه‌ر ماوێکی زۆر بخایه‌نێت به به‌رژه‌وه‌ندی کۆماری ئیسلامییه.\nبه‌داخه‌وه ئه‌نگێزه‌ی ئه‌م له‌ت بوونه زیاتر له شه‌ڕی هه‌ردوو باڵدا بۆ کورسی و ده‌سه‌ڵات خۆی نواندوه. هه‌رچه‌ند هۆکاری سه‌ره‌کی ئه‌مه ده‌گه‌ڕێته‌وه بۆ ململانێی سوننه‌ت و مۆدێڕنیته له ده‌ورانی تێپه‌ڕین له نه‌ریه‌وه به‌ره‌و مۆدێڕنه‌دا، به‌ڵام دیاره گه‌نجانی نوێخواز ئه‌و تواناو هێزه‌یان بۆ به‌دیهێنانی که‌لێن له په‌یکه‌ری سوننه‌تی ده‌سه‌ڵاتی حیزبیدا نه‌بوو . هه‌بوونی مامۆستا حه‌سه‌ن زاده به ئه‌نگێزه‌ی به‌شدار بوون له ده‌سه‌ڵاتدا و هه‌روه‌ها که‌ڵک وه‌رگرتن له پێوه‌ندییه‌کانی مامۆستا توانی ئه‌م کاره به ئه‌نجام بگه‌یه‌نێ .به‌هه‌رحال مامۆستا جه‌ساره‌تی ئه‌وه‌ی بوو خۆی بخاته به‌ر توندترین هێرش و ره‌خنه‌کان به تایبه‌ت توانبار بوون به ده‌سه‌ڵات په‌رستی.\nخاڵێکی هه‌ره نه‌گه‌تیڤ هیوادار بوون به هێرشی ئه‌مریکا یان ئاڵوگۆر له ناوچه‌که‌دا به‌ده‌ست ئه‌مریکاوه‌یه.وه‌ک بڵێی ئه‌مریکا وا خه‌ریکه هێرش ده‌کات و ئێران ده‌گرێت و ده‌ڵێ فه‌رموون ئاغایان حکوومه‌ت بکه‌ن.جا براده‌ران په‌له‌یانه زووتر ئه‌و کورسییه خه‌یاڵییانه ریزێرڤ بکه‌ن!!! ئه‌وه‌ڵه‌ن ئه‌وه‌نده‌ی من وه‌ک چالاکێکی مافی مرۆڤ هاتوچۆی ناوه‌نده سیاسییه‌کانی ئه‌مریکا ده‌که‌م، سیاسه‌تی داهاتوو سه‌باره‌ت به ئێران جارێ هیچ روون نیه. هه‌رچه‌ند له دنیای سیاسه‌تدا هیچ شتێک حیسابی له‌سه‌ر ناکرێ، به‌ڵام ئه‌وه‌ی دیومه کوردی رۆژهه‌ڵات خاوه‌ن به‌شێکی به‌رچاو له سیاسه‌تی ئه‌مریکادا نین. کوردی رۆژهه‌ڵات لێره به‌داخه‌وه کاری سیاسی کاریگه‌ری نه‌کردوه، ته‌نانه‌ت نه‌یتوانیوه لۆبییه‌کیش به پاره ساز بکات.ئه‌وه‌ی ده‌بیندرێ هه‌ر وه‌ک به‌شێک له بزووتنه‌وه‌ی دیمۆکراسی خوازی ئێران چاوی لێده‌کرێ و خۆی خاوه‌ن شوناسێکی تایبه‌ت نیه.ئه‌وه‌ش بزانن پاره‌یه‌کی ئه‌وتۆی بۆ ته‌رخان نه‌کراوه. کوردی رۆژهه‌ڵات له ئه‌مریکا پێویستی به کاری جیدییه که به‌داخه‌وه که‌سایه‌تییه جیدییه‌کانی خۆیان که‌متر له‌و کێشه ده‌ده‌ن و زیاتر خه‌ریکی ژیان و ئابووری خۆیانن. مه‌خابن ئێمه لێره سیاسه‌توانی به توانامان نیه.\nدوایین خاڵی نه‌گه‌تیڤی کێشه‌ی حیزب و دووله‌ت بوونه‌که‌ی، له‌دایک بوونی سیاسه‌توانانێکی درۆیی و هه‌لپه‌رسته که تا ئیستا هیچیان له‌ده‌ست نه‌هاتوه، به‌ڵام له سایه‌ی که‌لێنی ناو حیزب و دژایه‌تی لایه‌نه‌کان، خۆیان به لایه‌نێکه‌وه هه‌ڵواسیوه و ئیدیعای کارناسیی سیاسی ده‌که‌ن. هه‌ڵبه‌ت گه‌نجانی خوێنده‌وار و رۆشنبیری ئێمه زوو مستی هه‌لپه‌رستان ده‌گرن و پێیان ده‌زانن.به‌تایبه‌ت که ئه‌م کارناسه کتوپڕانه، شاره‌زای زانستی سیاسی نین و له‌م باره‌شه‌وه هیچ خوێندنه‌وه و نووسێنێکیان نه‌بوه و نیه.\nله‌کۆتاییدا ئیستا که به‌داخه‌وه له‌ت بوونه‌که رووی داوه چه‌ند پێشنیارم هه‌یه:\n1. کورد وته‌نی هێشتاش نه‌چوه بچێ و به‌ڕای من کات بۆ یه‌کگرتنه‌وه هه‌ر ماوه.تا دره‌نگ نه‌بوه له‌سه‌ر نوێکردنه‌وه‌ی حیزب یه‌ک که‌ون و ئاڵوگۆر به‌سه‌ر هه‌ڵه‌کانی رابردوودا بێنن.\n2. له جیاتی کاک مسته‌فا بوومایه یه‌کگرتوویی حیزبم به‌سه‌ر کۆرسی خۆمدا هه‌ڵده‌بژارد و سه‌ربه‌رز و قاره‌مانانه ده‌ستم له کار ده‌کێشایه‌وه با کۆنگره پێک بێته‌وه. دیاره نه ته‌نیا ئه‌مه نیشانه‌ی شکستی کاک مسته‌فا نیه که به پێچه‌وانه‌وه ده‌یکات به که‌سایه‌تییه‌کی له خۆ بوردوو.\n3. ئه‌گه‌ر هه‌ر یه‌ک ناگرنه‌وه و بڕیاری ئاخر له‌سه‌ر جیابوونه‌وه دراوه، له جیاتی مامۆستا بم قه‌ت نابم به سکرتر. به‌م شێوه‌یه تاوانی ده‌سه‌ڵات په‌رستی ده‌سڕێته‌وه و به پێچه‌وانه‌وه شانازی نه‌ترسی و شه‌هامه‌ت بۆ به‌دی هێنانی زه‌مینه‌ی ئاڵوگۆڕی نوێ ده‌درێته پاڵی.\n4. له جیاتی هه‌ردوولا بم رێگا بۆ گه‌نجانی خوێنده‌وار و رۆشنبیر و به تایبه‌ت ژنان ده‌که‌مه‌وه و ته‌نانه‌ت له هه‌ڵاوردنی پۆزه‌تیڤ به به‌رژه‌وه‌ندی ژنان که‌ڵک وه‌رده‌گرم.**\n5. یه‌که‌م کار و گرنگترین کار پێکهێنانی به‌ره‌ی یه‌کگرتووی کورده.هیوادارم هه‌ردوولا وه‌خۆکه‌ون و زووتر بۆ ئه‌م کاره هه‌نگاو هه‌ڵێنن.\n6. سڕینه‌وه‌ی دروشمگه‌لی "بمرێ فڵان" و "خاین فڵان که‌س" و "ئیمه هێزی پێشره‌وین" و " سه‌رکه‌وێ خه‌باتی نه‌ته‌وایه‌تی به ڕێبه‌رایه‌تی ئێمه" و هتد. ئه‌م دروشمانه زۆر کۆنن و له‌گه‌ڵ دنیای ئیمڕۆدا نایه‌نه‌وه.\n7. گومان له‌وه‌دا نیه حکوومه‌تی ئیرانیش له‌و نێوه‌دا بۆ به‌رژه‌وه‌ندی خۆی ده‌گه‌ڕێ. دیاره بۆ پووچه‌ڵ کردنه‌وه‌ی پیلانه‌کانی کۆماری ئیسلامی، هێمنایه‌تی و هه‌ڵسوکه‌وتی دیموکراتیک له‌گه‌ڵ یه‌کتر و له‌گه‌ڵ حیزبه‌کانی تر و هه‌روه‌ها ئه‌ندامان زۆر گرنگه.\n8. که‌ڵک وه‌رگرتن له خولی فێرکاری و وۆرکشاپی فێرکاری "خه‌باتی مه‌ده‌نی دوور له توندوتیژی" و هتد به یارمه‌تی رێکخراوه مه‌ده‌نییه‌کانی ئه‌ورووپا و ئه‌مریکا و ئاسیا ده‌توانێ له بردنه سه‌ره‌وه‌ی ئاستی زانیاری ئه‌ندامان زۆر گرنگ و به نرخ بێت.\n9. دیسانه‌وه‌ش پێشنیاری یه‌که‌م دووپات ده‌که‌مه‌وه.\nبه‌م وتاره راده‌گه‌یه‌نم من وه‌ک چالاکی مافی مرۆڤ و به تایبه‌ت مافی ژنان هه‌روه‌ک ئه‌ندام و لایه‌نگری هیچ حیزبێک نه‌بووم ، لایه‌نگری هیچکام له لایه‌نه‌کانی حیزبی دیمۆکراتیش نیم و دوستایه‌تیشم له‌گه‌ڵ هه‌موو ئازیزان له هه‌ر لایه‌نێک بن به‌رده‌وامه. ئه‌م وتاره‌ش دیاره که‌م و کورتی هه‌یه به‌ڵام هه‌وڵم داوه کێشه‌که له روانگه‌ی خۆمه‌وه هه‌ڵسه‌نگێنم و هیوادارم هیچکه‌س و هیچ لایه‌نێک دڵگران نه‌بێ.به‌هه‌رحاڵ ئازادی به‌یانه......\n* ئه‌م وتاره‌م له سه‌ره‌تاکانی رووداوی له‌ت بوونی حیزبدا نووسیبوو و بڵاوم نه‌کردبۆوه. به‌داخه‌وه ئیستا بڕێک توند و تیژی و کرده‌وه‌ی زۆر ناحه‌ز پێشهاتوه که له‌وانه‌یه بۆ خوێنه‌ری به‌رێز جێگای پرسیار و سه‌رسووڕمان بیت. به هه‌ر حاڵ ئیستاش هیوادارم ئه‌و توند و تیژییه كۆتایی پێ بێت.\n** وه‌ک ئه‌ندامیکی بزووتنه‌وه‌ی ژنان، هاوکات له‌گه‌ڵ ده‌ربڕینی ئاماده بوونی خاتوو شکۆفه‌ی قوبادی بۆ کارگێڕی له ئاستی باڵای حیزبی، و هه‌روه‌ها باوه‌ڕم به توانایی خاتوو خه‌دیجه‌ی مه‌عزووری و خاتوو کوێستانی فتووحی، پێوه‌ندیم به به‌رێزان مامۆستا حه‌سه‌نزاده و کاک مسته‌فای هیجرییه‌وه کردوه و داوام لێکردوون، چ به یه‌کگرتنه‌وه، چ به کاری جیاواز، ده‌ستی که‌م ئه‌م خاتوونانه له ئاستی ده‌فته‌ری سیاسیدا به‌کار بگرن.لێره‌شه‌وه دیسان پشتیوانی خۆم وه‌ک چالاکێکی مافی ژنان له‌م مه‌سه‌له ده‌رده‌بڕم.


مەسعود بارزانی بۆچی لەم کاتەدا دەچێت بۆ ئەوروپا؟\nئەم گەشتەی بارزانی لەم کاتەدا بە هیچ جۆرێک لە جێی خۆیدا نیە و، تەنیا لۆژیکێک کە هەڵیگرێت لۆژیکی دەسەڵاتەکەیەتی. ئەم گەشتە چەند ئاماژەیەکمان دەداتێ و لە هەمان کاتدا گەشتەکانی تاڵەبانیمان بیردێنێتەوە.\nتاڵەبانی هەرکاتێک کە ویستبێتی شەڕێک دەست پێبکات یان ئاژاوەیەک بنێتەوە بۆ خۆ دزینەوە سەفەری ئەوروپای کردووە.\nبارزانی ئامادەباشی نمرە ج دەدات بە هێزەکانی و کوردستان جێ دەهێڵێت. گەر سەیری هاتنەبەرچاوەکانی ئەو چەند رۆژەی پێشووی بکەین شڵەژاوی و ترسێکی زۆر بە رویەوە دیاربووە، بە شێوازی جارانی هەروەک چۆن هەموو جارێک کە خۆی توڕە کردووەو دواتر پەشیمان بۆتەوەو چۆکی داوە ئەم جارەش پێش سەفەرەکەی هەمان هەڵسوکەوتی کرد، بە جیاوازیەکەوە، ئەم جارەیان دوای ئەوەی هەڕەشەی لە خەڵک کرد بەوەی هەڵوەشانەوەی پەرلەمان و حکومەت مەحاڵە کەچی دوایی لە ژێر کاریگەریی نارەزایەتی خەڵک و هەل ومەرجەکەدا چۆکی داداو رازی بوو بە هەڵبژاردنی نوێ هەرچەند بەڕاستیشی نیە.\nبارزانی بە گەشتەکەی چەند هێمایەکمان دەداتێ:\nبەنیازی شەڕە لە دژی خەڵک و بە چەکدارەکانی وتووە دەست نەپارێزن.\nدڵنیایە کە ناڕەزایەتیەکانی خەڵک ئەمجارە دەکەوێتە سەر شەقامەکان بەشێوەی ڕاپەرین. زۆر بە گوژم و بە رقەوە.\nژیانی خۆی لە مەترسی و سزای خەڵک دوردەخاتەوە.\nگەر شەڕەکە خوێنی زۆری تیا رژا وەک جاران سوێند بەخوا بخوات کە خەتای ئەو نەبووەو ئەو لە دەرەوەی وڵات بووە.\nوەک سەرۆک جێگری نیە کەواتە ئەندامە حیزبیەکانی سەرپەرشتی شەڕەکە دەکەن، ئەو خۆی فەرماندەی هێزە چەکدارەکانەو لە غیابی ئەو فەرماندەیەک نیە بێجگە لە دارودەستەکەی. بۆ ئەوەی دوبارە بڵێت ئەوە پارتی بوە شەڕەکەی کردوە نەک سەرۆک.\nدەنگوو باس و ئاماژەکان روو لەوەن کە ئەم رۆژانەی دێن خۆپیشاندان یان راپەڕین روودەدات. ئامادەباشی نمرە (ج) یش دەلالەتی ئەوەیە.\nبارزانی دەزانێت گەر خۆی لە کوردستان بێت و راپەڕینەکە دەست پێبکات ئەوا پێی کۆنترۆڵناکرێت. دەیەوێت دۆڕانێکی تری وەکو هەڵاتنەکەی بۆ ناو کەرکوک لە نەوەد و شەش دا تۆمارنەکات. ئەمجارە شوێنێکی واشی نیە بۆی دەرباز بێت. زۆر گرانتر لەسەری دەکەوێت.\nدەستوری عێراق ڕێگەی نادات هێزی دەرەکی بانگبکات بێت بەهانایەوە، دەبێت بە داگیرکردنی خاکی عێراق. خۆی لە حاڵەتێکی لەو جۆرە دەدزێتەوە.\nگەرانەوەیەک بۆ دواوە و چاوخشاندنەوە بە و ماوەیەی دوای ڕوخانی سەدامە لە کوردستان و بەتایبەتیش لەنێوان یەکێتی و پارتی زۆر گرنگە:\nپارتی و یەکێتی رێککەوتنە ستراتیژیەکەیان بۆ دزی و کۆنترۆلکردنی کوردستان ئیمزا(!) دەکەن. کە لەراستیدا ڕێککەوتنی دوو بنەماڵەکەیە.\nلەرووی دەرونیەوە هیچ بیانویەک بە دەست مەسعودەوە نامێنێت دوژمنێکی ناوخۆیی وەکو گورگ نیشانی حیزبەکەی و ئەندامەکانی بدات. ساردبونەوەیەک لە هەڵوێستی لایەنگرانی دا روودەدات. لە هەمان کاتدا ئەو بەرنامەو پلانەی هەیبوو بۆ ئیحتیوا کردنی یەکێتی بە هاتنی گۆڕان شکستی هێنا. هەوڵیدا گۆڕان بچوک بکاتەوە و لە گرنگی مەترسیەکانی کەم بکاتەوە کەچی سەرکەوتو نەبوو بە هۆی پێشهاتەکانی ناوچەکەو ئەو گوژمە تازەیەی دایان بە روحیەتی بەرەنگاربونەوەی ئەوانەی دژی مەسعودن.\nئێستا هەموو هەوڵەکانی خستۆتە گەڕ بۆ بە جەلالی کردنی گۆران و خەڵکەکە و گورجوگۆڵکردنەوەی حیزبەکەی بەو ئاراستەیەدا و نوێکردنەوەی رابردووە پڕ لە میم و جیمەکەی. دەیەوێت لە غیابی خۆیدا پارتی ئەو شەڕە بکات، پەلاماری خەڵک و گٶران بدات و میدیاکانی دروشمە کۆنەکان بخەنەوە گەڕ.\nلەمەشدا شکست دێنێت چونکە هەل و مەرج گٶڕاوەو ئاراستەکان و گوژمەکە زۆر لەوە بەهێزترن بتوانێت بەو ڕێڕەوەدا بیانبات.\nئەویش بەتەمایە هەمان هەڵەی موبارەک دوبارەبکاتەوە. بەڵام ئازایەتیەکەی موبارەکیشی نیە بمێنێتەوە.\nکەواتە چی بکات باشە؟\nبە خشکەیی و بە پەلە خۆی دەدزێتەوە و بەرنامەکۆنەکەی جارانی کە ئاگرەسورە لە خۆم دورەیە دەخاتەوە بواری پراکتیزەکردن و دارودەستەکەی هەڵدەسن بە ئەنجامدانی شەرەکە.\nکەواتە بۆچی سەفەرەکەی دەکات؟\nلەبەرئەوەی هەلومەرجەکە زۆر لە توانای ئەو زیاتر هەڵدەگرێت، ئەمە گەشتی پەشۆکاویە.\nئەو پیاوی المهمات الێعبە نیە.\nپەیامێکی کراوە بۆ هێزی پێشمەرگەی کوردستان


يڵدريم: هه‌ڵويست توركيا وه‌رانوه‌ر راپرسێ هه‌رێم كوردستان ئاڵشت نادێ\nشه‌فه‌ق نيوز/ عه‌لى بن يڵدريم سه‌رۆك وه‌زيره‌يل توركى، له‌نوو باس له هه‌ڵويست ره‌ته‌وكه‌ر وڵاته‌گه‌ێ كرد وه‌رانوه‌ر راپرسێ هه‌رێم كوردستان ك حكومه‌ت هه‌رێم خوازياره له كووتايى ئى مانگه ئه‌نجامێ بيه‌ێد له‌باره‌ێ سه‌روه‌خوه‌يى له عراق.\nيڵدريم له لێدوانيگ ئه‌را رووژنامه‌نويسه‌يل، مه‌رام هه‌رێم كوردستان له عراق له‌باره‌ێ ئه‌نجامداين راپرسێ وه هه‌ڵه‌ێ گه‌ورايگ تاريف كرد و وت: توركيا هه‌ر له سه‌ره‌تاوه ئاشكراێ هه‌ڵويست ره‌ته‌وكه‌ر خوه‌ێ له وه‌رانوه‌ر ئه‌و راپرسيه كردگه و ئى هه‌ڵويستيشه ئاڵشت نادێ.\nجى باسه، يڵدريم داوايش له حكومه‌ت هه‌رێم كوردستان كرد راسه‌وكردن له بڕيار سه‌روه‌خوه‌يى بكاو وت: ناوچه‌گه ناڵنێد وه‌ده‌س قه‌يرانه‌يل فريه‌يگ و ئه‌نجامداين راپرسييش كيشه‌ێ تازه‌يگ دروس ئه‌كاو قانجاز وه ناوچه‌گه ناڕه‌سنێد.


2021-10-17 3471 جار\nپاش ئەوەی دەنگۆی ئەوە بڵاوبووەوە کە ئەگەر هەیە بەهۆی ڤایرۆسی کۆرۆناوە گۆڕانکاری لە کاتی دەوامی خوێندنگاکاندا بکرێت، وەزیری پەروەردەی هەرێم دەڵێت، مەبەستیانە پرۆسەی خوێندن بەردەوامبێت، بەڵام قسەی کۆتایی لای وەزارەتی تەندروستییە.\nئالان حەمەسەعید وەزیری پەروەردەی هەرێم رایگەیاند، سیاسەتی وەزارەتەکەیان درێژەدانە بە خوێندن، بەڵام هەڵسەنگاندنی دۆخەکە دەگەڕێتەوە بۆ وەزارەتی تەندروستی.\nئەوەشی خستەڕوو، پێشبینی دەکات لەم هەفتەیەدا لەگەڵ وەزارەتی تەندروستی کۆبوونەوە دەکەن و ئەنجامەکان هەڵدەسەنگێنن، ئەگەر رێژەی وەرگرتنی ڤاکسین لەلایەن مامۆستایانەوە وەک پێویست نەبوو ئەوا دەبێت هەفتانە پشکنینی کۆرۆنا "pcr" ئەنجامبدرێت.\nئالان حەمەسەعید ئاماژەی بەوەشدا، ئامانج لە کۆبوونەوەکە، بەرزکردنەوەی رێژەی وەرگرتنی ڤاکسینی کۆرۆنایە لەلایەن مامۆستایانەوە.\nئەمە لەکاتێکدایە، لەگەڵ دەستپێکردنی وەرزی نوێی خوێندن بۆ ساڵی ٢٠٢١ -٢٠٢٢ وەزارەتی پەروەردە و وەزارەتی تەندروستی هەرێم رۆژانی سێشەممەی هەر هەفتەیەکیان تایبەتکرد بە مامۆستایان بە ئامانجی خێراتر کردنی پرۆسەی وەرگرتنی ڤاکسینی دژە کۆرۆنا، دواتر بەهەماهەنگی نێوان هەردوو وەزارەت بنکەی تایبەت بە مامۆستایانیان تەرخانکرد تا رۆژانە بتوانن ڤاکسین وەربگرن.


به‌شداریی شاندێکی حیزبی دێمۆکرات له رێوڕه‌سمی ساڵیادی رۆژی نه‌ته‌وه‌یی فه‌ڕانسه " />\nزایینی: ١٥-٠٧-٢٠١٢ - هەتاوی: ١٣٩١/٠٤/٢٥ - ١٢:٢٤ تاران قه‌باره‌ی فۆنت:\nکوردستان میدیا: شاندێکی حیزبی دێمۆکراتی کوردستانی ئێران به سه‌رپه‌رستیی به‌ڕێز "مسته‌فا هیجری" سکرتێری گشتیی حیزب، له جێژنی نه‌ته‌وه‌ی فه‌ڕانسه له شاری هه‌ولێر به‌شداریی کرد.\nبه‌پێی راپۆرتی ماڵپه‌ڕی کوردستان میدیا، رێکه‌وتی ٢٤ی پووشپه‌ڕی ١٣٩١ی هه‌تاوی، له‌سه‌ر بانگهێشتی فه‌رمیی کونسووڵگه‌ریی فه‌ڕانسه له شاری هه‌ولێر، شاندێکی حیزبی دێمۆکراتی کوردستانی ئێران به سه‌رپه‌رستیی به‌ڕێز "مسته‌فا هیجری" سکرتێری گشتی، له رێوڕه‌سمی ساڵـڕۆژی نه‌ته‌وه‌یی فه‌ڕانسه به‌شداریی کرد.\nله‌و رێوڕه‌سمه‌دا به‌ڕیز "مه‌سعوود بارزانی" و ژماره‌یه‌کی به‌رچاو له کونسووڵ و وه‌زیر و کاربه‌ده‌ستانی حیزبی و حکوومی به‌شدار بوون.\nسه‌ره‌تا رێوڕه‌سمه‌که‌دا به قسه‌کانی به‌ڕێز "دوکتور فریدریک تیسۆ" سه‌رکونسووڵی گشتیی فه‌ڕانسه له هه‌ولێر، وێرای خوشحاڵی و به‌خێر هاتن کردنی میوانه‌کان، باسێکی له‌سه‌ر شۆڕشی فه‌ڕانسه و چۆنیه‌تیی ئاشنا بوون به پرسی کورد کرد و گوتی: "من ٢٦ ساڵ له‌مه‌وبه‌ر بۆ کاری پزیشکی هاتمه کوردستان و له نێو پێشمه‌رگه‌کانی حیزبی دێمۆکراتی کوردستانی ئێراندا و له رێگای دوکتور قاسملووه‌وه له‌گه‌ڵ پرسی کورد ئاشنا بووم".\nناوبراو زیاتر له‌سه‌ر که‌سایه‌تیی دوکتور قاسملوو دوا و گوتی: "من له ساڵی ١٩٧٤ی زایینی له باره‌گای "مه‌لا مسته‌فا بارزانی" چاوم به دوکتور بێرنارد کوشنێر که‌وت و ئه‌ویشم هه‌ر له رێگای دوکتور قسملووه‌وه ناساند و خۆشه‌ویستیی من بۆ نه‌ته‌وه‌ی کورد وای لێکردم پۆستی سه‌رکونسووڵی فه‌ڕانسه له شاری هه‌ولێر قه‌بووڵ بکه‌م".\nپاشان به‌ڕێز "مه‌سعوود بارزانی" وێڕای پیرۆزبایی له کونسووڵ و نه‌ته‌وه‌ی فه‌ڕانسه، رۆڵ و کاریگه‌ریی به‌ڕێزان "فڕانسوا میتران" سه‌رکۆماری پێشووی فه‌ڕانسه و "دانیه‌ڵ میتران" دۆستی دێرینی نه‌ته‌وه‌ی کوردی به‌رز نرخاند و "دوکتور فریدریک تیسۆی"ی وه‌کوو پێشمه‌رگه‌ی کوردستان ناوبرد".\nله‌و رێوڕه‌سمه‌دا به‌ڕێز "مسته‌فا هیجری" و شاندی یاوه‌ری، چاویان به چه‌ندین که‌سایه‌تی حیزبی و حکوومی که‌وت و هه‌یئه‌تی حیزب پیرۆزبایی گه‌رمی حیزبی پێشکه‌ش به کونسووڵی فه‌ڕانسه کرد.


"بۆڵتۆن بە مووشەکی ئێران بریندارکراوە و داوای یارمەتی دەکات"\nوێنەکە لە لایەن رۆژنامەی ئۆنیۆن وەک تەنز دروستکراوە\nدوێنێ هەینی 17/05/2019، جۆن بۆڵتۆنی راوێژکاری ئاسایشی نیشتیمانی ئەمەریکا بە ناڵاندن و لەرزینەوە خۆی کردووە بە کۆنگرێسی ئەمەریکادا و گووتویەتی کە لە لایەن ئێرانەوە تەقەی لێکراوە، لە چیرۆکێکی تەنزئامێزی رۆژنامەیەکی ئەمەریکییدا هاتووە.\nبەگوێرەی هەواڵێکی تەنزئامێزی رۆژنامەی The onionی ئەمەریکی، لەگەڵ چوونە ژوورەوەی بۆ باڵەخانەی کۆنگرێس، بۆڵتۆن هاواریکردووە: "یارمەتی، یارمەتی، من لە لایەن وڵاتێکی رۆژهەڵاتی ناوەڕاستەوە کە رووبەرەکەی 636 هەزار میل چوارگۆشەیە هێرشکراوەتە سەرم".\nبۆڵتۆن گووتویەتی ئەو سەرقاڵی کاری خۆی بووە کاتێک ئێران بە مووشەکێکی دوورهاوێژ هێرشی کردووەتە سەر و رایگەیاندووە: "ساتێک دوای هێرشکردنە سەرم، گوێم لە نەتەوەکەم بوو پێدەکەنی".\nئەو راوێژکارەی ئەمەریکا کە بە رۆڵگێری سەرەکی ناردنی هێزی ئەمەریکا بۆ کەنداو دادەنرێت لە نمایشەکەیدا هۆشداریی داوە و رایگەیاندووە: "ئەوە هەڵوێستێکی شێتانە و نا ئەقڵانییە، من دەتوانم بۆنی یۆرانیۆم بکەم لە سەنتەری شارەکان. ئێمە دەتوانین هەنگاو بنێین پێش ئەوەی درەنگ بێت".\nبۆڵتۆن دەڵێت هێرشەکە ئەوەندە خێرابووە، ئەگەر لە ڤەنزیۆلا و کۆریای باکووریش هێرشبکرایە سەری، هەر ئەوەندەی دەخایەند.\nجۆن بۆڵتۆن یەکێکە لە نەیارە دێرینەکانی ئێران لە ئیدارەی ترەمپ و بە یەکێکش لە هۆکارەکانی کشانەوەی ئەمەریکا لە رێککەوتننامەی ئەتۆمی ئێران و جووڵەی کەشتییەکانی ئەمەریکا بۆ کەنداو دادەنرێت، رۆژنامە ئەمەرکییەکەش، چیرۆکی تەنز ئامێزی لەسەر دروستکردووە و نیشانی دەدات، راوێژکاری ئاسایشی نیشتیمانی ئەمەریکا لە چی دەترسێت.


گۆڕێكی به كۆمه‌ڵی ئافره‌تانی ئێزدی، له شنگال دۆزرایه‌وه | جینۆساید كورد\nگۆڕێكی به كۆمه‌ڵی ئافره‌تانی ئێزدی، له شنگال دۆزرایه‌وه\nله‌دوای رزگاركردنی شاره‌كه له رێكخراوی تیرۆریستی داعش، گۆڕێكی به‌كۆمه‌ڵی كوردانی ئێزدی له شنگال دۆزرایه‌وه كه ده‌یان رووفاتی ئافره‌تی تێدایه‌و له‌لایه‌ن چه‌كدارانی رێكخراوی تیرۆریستی داعشه‌وه، گولـلـه‌باران كراون.\nمه‌یسه‌ر حاجی، ئه‌ندامی ئه‌نجومه‌نی شاره‌وانی شنگال، رایگه‌یاند: “به‌پێی شایه‌تی ئه‌و ئافره‌تانه‌ی توانیویانه له‌و كرده‌وه تیرۆریستییه رزگاریان ببێت، ئه‌و گۆڕه به‌كۆمه‌ڵه‌ی دۆزراوه‌ته‌وه، رووفاتی نزیكه‌ی 78 ئافره‌تی تێدایه كه‌ته‌مه‌نیان له نێوان 40 ساڵ تا 80 ساڵاندایه”.\nوتیشی: “وادیاره رێكخراوه تیرۆریستییه‌كه ته‌نها ئافره‌ته گه‌نجه‌كانی بردووه بۆ ئه‌وه‌ی بیانكات به كه‌نیزه‌ك”.\nگۆڕه به‌كۆمه‌ڵه‌كه كه هێشتا به‌ته‌واوه‌تی هه‌ڵنه‌دراوه‌ته‌وه، ده‌كه‌وێته دیوی باشووری شاره‌كه كه زیاتر له ساڵێك و سێ مانگ له ژێر ده‌ستی داعشدا بوو.\nشنگال، كه له 3ی ئابی 2014، له‌لایه‌ن داعشه‌وه داگیركراو به‌هه‌زاران كوردی ئێزدی له‌لایه‌ن ئه‌و رێكخراوه‌وه رفێندران و ژماره‌یه‌كی زۆریشیان گولـلـه‌باران كرد، دوێنێ هه‌ینی 13ی تشرینی دووه‌می 2015، هێزه‌كانی پێشمه‌رگه به‌هاوكاری فڕۆكه جه‌نگییه‌كانی هاوپه‌یمانان، توانییان رزگاری بكه‌نه‌وه.\nسه‌رچاوه: كه‌ناڵی ئاسمانی الحره


ڕۆژنامەی وۆڵستریت جۆرناڵی ئەمریکی ئاشکرایکردووە، ئێران ڕەتیکردووەتەوە گفتوگۆی ڕاستەوخۆ لەگەڵ لایەنی ئەوروپی و ئەمریکا بکات لەسەر بەرنامە ئەتۆمییەکەی.\nڕۆژنامە ئەمریکییەکە ئاشکرایکردووە، “ئێران ڕەتیکردووەتەوە لەسەر بەرنامە ئەتۆمییەکەی لەگەڵ یەکێتی ئەوروپا گفتوگۆبکات و مەرجی هەبووە بۆ گفتوگۆ و دەیەوێت پێشتر دڵنیایی پێبدرێت کە بەشێک لە سزاکانی ئەمریکا لەسەری هەڵدەگیرێت”.\nئێران بە ڕاستەوخۆ بە لایەنی ئەوروپی وتووە کاتێک ئامادە دەبێت بۆ گفتوگۆکردن لەسەر بەرنامە ئەتۆمییەکەی یان واز لە پیتاندن دێنێت کە ئەمریکا نیاز پاکی لەسەر لابردنی سزاکان نیشان بدات.\nئەوە لەکاتێکدایە پێشتر ئەمریکا ئامادەیی خۆی نیشاندابوو بۆ بەشداریکردن لە کۆبوونەوەیەکی یەکێتی ئەوروپا سەبارەت بە بەرنامە ئەتۆمییەکەی ئێران، ئەمەش بۆچوونێکی جیاوازە لە بۆچونی ئیدارەکەی ترەمپ.\nپاش تێپەڕبوونی نزیكەی ساڵێك بەسەر كردنەوەی سنوورەكانی بەڕووی یۆناندا بۆ ئاسانكاری تێپەڕینی دەیان هەزار كۆچبەر و، تێپەڕبوونی پێنج…


ئازاری گورچیله‌كانت مه‌هێڵه\n2017-06-19 [02:36 AM]\nئازار و ئێشی گورچیله یه‌كێكه له ئازاره هه‌ره ناخۆش و قورسه‌كان كه ژیانی مرۆڤ تێك ده‌دا، ئه‌مه‌ش به‌هۆی بوونی رمڵ و به‌رد له گورچیله یاخود ژه‌هراویبوونی و كه‌مخواردنه‌وه‌ی شله‌مه‌نییه و گیرانی بۆڕی میز، له كاتی بوونی ئه‌و كێشانه له گورچیله تووشی ئازاره جه‌رگبڕه‌كه‌ی گورچیله ده‌بن و ژیانتان لێ تێك ده‌چێت، به‌ڵام خه‌م مه‌خۆن و لێره‌دا باشترین رێگه‌تان پێ ئاشنا ده‌كه‌ین، تا گورچیله‌تان له ته‌واوی ئه‌و كێشانه رزگار بكه‌ن.\nشاره‌زایانی بواری پزیشكی له ئه‌نجامی لێكۆڵینه‌وه ورده‌كانیان گه‌یشتوونه‌ته ئه‌و ئه‌نجامه‌ی كه ئه‌گه‌ر بتانه‌وێ بۆ هه‌میشه گورچیله‌تان تووشی ئه‌م كێشانه نه‌بێ و ئه‌وانه‌شی ئه‌و كێشانه‌یان هه‌یه له ده‌ستی رزگاریان بێت، پێویسته ئه‌م هه‌نگاوانه‌ی خواره‌وه بگرنه به‌ر:\n1- شەربەتی مەعدەنووس و گێزەر، خواردنی ئەم شەربەتە دەبێتە هۆی پاراستنی گورچیلە لە ڕمڵ و ئازار، پێویسە ڕۆژانە لەم شەربەتە بخۆنه‌وه و با رێژه‌ی 10% شه‌ربه‌ته‌كه مه‌عه‌ده‌نووس بێ و ئه‌وه‌ی تریش گێزه‌ر.\n2- سركه‌ی سێو، كه‌وچكێك سركه‌ی سێو بكه‌نه نێو كوپێك ئاو و پاشان كه‌وچكێكی گه‌وره هه‌نگوینی تێ بكه‌ن و رۆژانه بیخۆنه‌وه، تا له زووترین كات ئازاری گورچیله بنه‌بڕ بكه‌ن.\n3- شەربەتی ناوكی كەتان، ناوكی كەتان رێژەیەكی زۆری دژە ژەهری تێدایە و بەمەش گورچیلە لە ژەهر پاك دەكاتەوە و دەیپارێزێت.\n4- خواردنی بوندوق و گوێز، پێویستە ڕۆژانە بوندوق و گوێز بخون، چونکە مادەی گلوتاشیون تێدایە ئەبێتە هۆی پاراستنی گورچیلە لە ئازارو ژەهراوی.\n5- ئه‌گه‌ر رۆژانه چه‌ند سێوێك بخۆن، ئه‌وا گورچیله‌تان به ته‌واوی له رمل پاك ده‌بێته‌وه و به‌هۆی ده‌وڵه‌مه‌ندی به دژه ئۆكسید سوودی یه‌كجار زۆری بۆ گورچیله هه‌یه.\n6- رۆژانه دووجار چای سه‌وز بخۆنه‌وه، ئه‌مه ده‌بێته هۆی ئه‌وه‌ی رێژه‌یه‌كی زۆر میز بكه‌ن و گورچیله‌تان له رمل و ماده زیانبه‌خشه‌كان پاك بێته‌وه.\n7- بۆ ئه‌وه‌ی دوور بن له هه‌موو كێشه‌یه‌كی گورچیله رۆژانه 10 په‌رداخ ئاو بخۆنه‌وه.\n8- زەردەچەو، شاره‌زایان سه‌لماندوویانه كه زه‌رده‌چه‌و سودێكی یه‌كجار زۆر به گورچیله ده‌گه‌یه‌نێت و گورچیله له ژه‌هر و پاشماوه زیانبه‌خشه‌كان و خوێیه زیانبه‌خشه‌كان پاك ده‌كاته‌وه، بۆیه رۆژانه كه‌وچكێك زه‌رده‌چه‌و بكه‌نه كوپێك شیره‌وه و دواتر كه‌وچكێك هه‌نگوینی تێ بكه‌ن و بیخۆنه‌وه.\nئەم هەواڵە 8062جار خوێندراوەتەوە


ئه‌مریكا هۆشداری دەدات بە کۆمپانیای هواوی – Knwe.org\nسەرەکی » ئابووری » ئه‌مریكا هۆشداری دەدات بە کۆمپانیای هواوی\nئه‌مریكا هۆشداری دەدات بە کۆمپانیای هواوی\nوه‌زاره‌تی بازرگانی ئه‌مریكا 45 رۆژی دیكه ماوه‌ی زیاده‌ی دا به هواوی بۆ مۆڵه‌تی گشتیی كاتی بۆ ئه‌وه‌ی هاریكاری له‌گه‌ڵ كۆمپانیا ئه‌مریكییه‌كاندا بكات.\nوه‌زاره‌تی بازرگانی ئه‌مریكا، بڵاویكرده‌وه كه 45 رۆژی دیكه ماوه‌ی زیاده‌ی داوه به كۆمپانیای ته‌كنه‌لۆجی چین هواوی بۆ مۆڵه‌تی گشتیی كاتی كه هاریكاری له‌گه‌ڵ كۆمپانیا ئه‌مریكییه‌كان ده‌سته‌به‌ر ده‌كات.\nبه‌پێی روونكردنه‌وه‌ی وه‌زاره‌ته‌كه، ماوه‌ی نوێ دراوه به هواوی بۆ مۆڵه‌تی كاتیی كه خۆی له كاروباره‌كانی وه‌ك هه‌نارده‌ی به‌رهه‌م و گواستنه‌وه ده‌بینێته‌وه.\nئه‌و كۆمپانیایه كه به‌هۆی ئه‌وه‌ی ئاسایشی نیشتمانی ئه‌مریكای خستووه‌ته مه‌ترسییه‌وه له‌لایه‌ن واشنتۆنه‌وه سزای به‌سه‌ردا سه‌پێندراوه، له 19ی ئابدا له‌لایه‌ن وه‌زاره‌تی بازرگانی ئه‌مریكاوه سێ مانگ مۆڵه‌تی كاتیی پێدرا، پاشان له 18ی تشرینی دووه‌مدا ماوه‌ی مۆڵه‌ته‌كه 90 رۆژ درێژكرایه‌وه.\nهه‌روه‌ها وه‌زاره‌ته‌كه به بڕیارێكی نوێی 45 رۆژی دیكه‌ی درێژكرده‌وه تا هواوی و كۆمپانیاكانی سه‌ر به هواوی هاریكاری له‌گه‌ڵ كۆمپانیا ئه‌مریكییه‌كاندا بكه‌ن.\nله‌م نێوه‌نده‌دا، وه‌زاره‌تی دادی ئه‌مریكا، دوو تۆمه‌تی نوێی ئاڕاسته‌ی هواوی و دوو هاوبه‌شی ئه‌مریكی كرد له‌باره‌ی دزینی نهێنیی بازرگانی.


لێدوانی کومان لەسەر یاریەکەی فیرنسڤارۆش - SNN\nHome›وەرزش/جیهانی›لێدوانی کومان لەسەر یاریەکەی فیرنسڤارۆش\nسبەی چوارشەممە، لە یارییەکانی گەڕی پێنجەمی قۆناغی گروپەکانی خولی یانە پاڵەوانەکان، یانەی بەرشەلۆنە لە دەرەوەی یاریگای خۆی دەبێتە میوانی یانەی فیرنسڤارۆشی هەنگاری و یاریەکە لە کاتژمێر 11:00 ئەنجام دەدرێت.\nکومان راهێنەری یانەی بەرشەلۆنە، لە کۆنگرەیەکی رۆژنامەوانیدا بەشداری کردوو باسی لە یاریەکە کردوو هۆکاری دوورخستنەوەی میسی ئاشکرا کردوو وتی:”کاتێک تۆ لە بەرشەلۆنەیت دەبێت هەموو یارییەک عەقڵیەتی بردنەوەت هەبێت، ئێمە گەیشتووین بە قۆناغی داهاتوو،بەڵام دوو یاریمان ماوە کە یارییەک دژی یۆڤانتۆسە،ئەوەی بە لای ئێمەوە گرنگە بردنەوە تۆماربکەین و لە پێشەنگ بمێنینەوە”.\nلەسەر یاریزانەکانی وتی:”سبەی میسی پشووی پێدەدرێت، چونکە گەیشتووین بە قۆناغی داهاتوو، بەمشێوەیە دەرفەت بە یاریزانی تر دەبەخشین و دەبێت بیر لە یاری خول بکەینەوە،ئۆمتیتی لەگەڵ تیپی دووەم سبەی یاری دەکات، ئەراخۆ راهێنان دەکات، بەڵام نامانەوێت مەترسی لەسەر دروست بکەین، دەمانەوێت ئەو لە %100 ئامادە بێت،بە هیوام پیکێش چەند یارییەک لەم وەرزە لەگەڵمان بێت،برایسوایتیش شایەنی یاریکردنە، ئەو بە جددی کار دەکات، دەبێت لە هێڵی بەرگری پشت بە یاریزانە لاوەکان ببەستین وەکوو ئەراخۆ و مینگوێزا، وابزانم ئێستاش کاتێکی گونجاو نیە بۆ قسەکردن لەسەر یاریزانی نوێ بۆ شوێنی فاتی و پیکێ لە گواستنەوەی زستانە”.\nلەسەر یاریەکەی فیرنسڤارۆش وتی:”پێشبینی یارییەکی قورس دەکەم، ئێمە یاریزانی بە ئەزموونمان هەیە، توانای زۆریان هەیە لە هێڵی هێرشبردن، لە یاری چوون باشبووین،دەبێت بە هێرشبردن یاریەکە بکەین”.


سێکس و خۆشه‌ویستی له په‌یوه‌ندی هاوسه‌رگیریدا – Denegkan\nbyسه‌ڵاحی\tJanuary 12, 2011\tگشتی\nگومان هه‌ڵناگرێت، سێکس به چێژتر ئه‌بێت گه‌ر خۆشه‌ویستی له‌گه‌ڵدابێت. پیاوان، هه‌ستی خۆشه‌ویستی زیاتر ده‌رئه‌بڕن که پێویستی سێکسیان تێرئه‌که‌ن، به‌ڵام ژنان که هه‌ست به خۆشه‌ویستی ئه‌که‌ن، ئه‌و کاته زیاتر چێژ له سێکس وه‌ر‌ئه‌گرن. ئه‌مه‌ش به‌و مانایه نایات پێاوان خۆشه‌ویستییان به‌لاوه گرنگ نییه، به‌ڵکو تێرکردنی پێویستی سێکس زاڵتره به‌سه‌ریانه‌وه و له هه‌ڵپه‌ی سێکسکردندان به‌ر له‌بیرکردنه‌وه له خۆشه‌ویستی. به پێچه‌وانه‌ی ژنانه‌وه، هه‌رچه‌نده سێکس پێویستییه‌کی گرنگه بۆیان به‌ڵام خۆشه‌ویستی گرنگتره لایان و به‌لایانه‌وه ڕێگاخۆشکه‌ره بۆ سێکس.\nده‌ربڕینی سۆز و خۆشه‌ویستی وه‌ک مۆرکێک و تایبه‌تمه‌ندییه‌که لای ژنان و زۆر به‌ڕاشکاوی ده‌ریئه‌بڕن به‌رامبه‌ر به که‌سانی خۆشه‌ویستییان وه‌ک؛ باوک ودایک، خوشک و برا و هاوسه‌ر و منداله‌کانیان. چونکه له‌ناو خێزاندا کچان به‌ستراون به‌دایکیانه‌وه، هه‌ر له کاتی منداڵییه‌وه به هۆی ئه‌و په‌یوه‌ندییه نزیکه به دایکه‌وه، خۆشه‌ویستی له نیوانیاندا دروستئه‌بێت و کاتێکیش خۆی ئه‌بێت به دایک، به هۆی ئه‌رکی په‌روه‌درده‌کردنی منداڵان، به‌ردوام له په‌یوه‌ندییه‌کی نزیکایه له‌گه‌ڵیان و خۆشه‌ویستی ئه‌دات پێیان. بۆیه ژن له کاتێکدا خۆشه‌ویستی به هه‌موو لایه‌ک ئه‌به‌خشێت، به‌هه‌مان شێوه‌ش پێویستییه‌کی زۆری به ده‌ربڕینی خۆشه‌ویستی له که‌سانی تره‌وه هه‌یه. هه‌رچه‌نده پیاوان هه‌مان هه‌ستیان هه‌بێت، به‌ڵام زۆر به که‌می به‌زاره‌کی له گفتوگۆ له‌گه‌ڵ هاوسه‌ره‌کانیاندا ده‌ریئه‌بڕن، گه‌ر هاتوو هه‌ر پیاوێک زیاتر له‌وه‌ی باوه هه‌نگاوبنێت و ڕێچکه بشکێنێت، ئه‌وا ڕووبه‌ڕووی تانه و ته‌شه‌ره‌ی کۆمه‌ڵ ئه‌بێته‌وه و به چاوێکی که‌متر سه‌یرئه‌کریت و پله‌ی کۆمه‌ڵایه‌تی له‌ده‌ستئه‌دات.\n• لە گۆڤاری (خود) دا بڵاوکراوەتەوە.\nDr. Jonathan Kramer and Diane Dunway, Why Men Don’t Get Enough Sex and Women don’t Get Enough Love, 1991, Virgin Books, London.\nPrevious مه‌هێڵه بێده‌نگی بمکوژێت… سمکۆ ئه‌حمه‌د ره‌شيد\nNext ئه‌و تاریكییه دره‌وشاوه‌یه


کازمی و بایدن لێپرسینەوە لە بەرپرسیارانی هێرشە موشەکییەکان دەکەن – لڤین پرێس\nکازمی و بایدن لێپرسینەوە لە بەرپرسیارانی هێرشە موشەکییەکان دەکەن\nلڤین:مستەفا کازمی، سەرۆک وەزیرانی عێراق و جۆو بایدن، سەرۆکی ئەمریکا، تاوتوێی لێپرسینەوە لە بەرپرسیارانی هێرشە موشەکییەکان کرد و جەختیان کردوەتەوە کە لێپرسینەوە لە بەرپرسیارانی هێرشە موشەکییەکان بکەن.\nجۆو بایدن، سەرۆکی ئەمریکا، یەکەم پەیوەندیی تەلەفۆنیی خۆی لەدوای دەستبەکاربوونیەوە وەک سەرۆک لەگەڵ مستەفا کازمی، سەرۆک وەزیرانی عێراق ئەنجامدا.\nسەبارەت بە ناوەرۆکی پەیوەندیە تەلەفۆنیەکە، مستەفا کازمی، سەرۆک وەزیرانی عێراق، لە هەژماری خۆی لە تویتەر ڕایگەیاند، “لە پەیوەندییەكدا لەگەڵ سەرۆك جۆ بایدن، تاوتوێی پەرەپێدانی پەیوەندییە دوو قۆڵییەكان و بەهێزكردنی هەماهەنگی هاوبەشمان كرد، رێككەوتین كار بكەین بۆ چەسپاندنی ئاشتی و ئاسایش لەناوچەكە و پێكەوە شەڕی داعش بكەین، جەختمان كردەوە لە درێژەپێدانی گفتوگۆی ستراتیژیی نێوان هەردوو وڵات”.\nهەر دەربارەی ناوەرۆکی پەیوەندییە تەلەفۆنیەکە کۆشکی سپی لە راگەیەندراوێکدا بڵاویکردەوە، لە پەیوەندییە تەلەفۆنییەکەدا جۆو بایدن، پاڵپشتی خۆی بۆ سەروەریی و سەربەخۆیی عێراق نیشانداوە، هەروەها گفتوگۆ لەبارەی هێرشە موشەکییەکانی ئەم دواییەی سەر عێراق و هاوپەیمانان کراوە و جەختیان کردووەتەوە، کە دەبێت لێپرسینەوە لە بەرپرسیارانی هێرشە موشەکییەکان بکەن.\nلە پەیوەندییەكدا لەگەڵ سەرۆك جۆ بایدن، تاوتوێی پەرەپێدانی پەیوەندییە دوو قۆڵییەكان و بەهێزكردنی هەماهەنگی هاوبەشمان كرد، رێككەوتین كار بكەین بۆ بۆ چەسپاندنی ئاشتی و ئاسایش لەناوچەكە و پێكەوە شەڕی داعش بكەین.\nجەختمان كردەوە لە درێژەپێدانی گفتوگۆی ستراتیژیی نێوان هەردوو وڵات.\nوەزارەتی ناوخۆ نوێترین رێنماییەكانی خۆپارێزی راگەیاند\nلە سلێمانی 13 شوێنی خواردن و خواردنەوە داخرا


📅 00-01-1908 ℹ | Groep: Datum & Gebeurtenisen | Artikel taal: 🏳 کوردیی ناوەڕاست\n 📕 Boek | 🏳 کوردیی ناوەڕاست | م. س. لازاریڤ - کێشه‌ی کورد, 1896 - 1917 - د. کاوس قه‌فتان, له رووسییه‌وه کردوویه به کوردی و پێشه‌کی و په‌راوێزی بۆ نووسیوه - به‌شی یه‌که‌م - چاپخانه‌ی ئه‌لجاحیز - به‌غداد - 1989. لاپەڕە: 194\n👁 Dit item is 11,160 keer bekeken


عادل عه‌بدولمه‌هدی و نوێنه‌ری نه‌ته‌وه یه‌کگرتووه‌کان دواگۆڕانکارییه‌کانی عێراقیان تاوتوێ کرد\nTHURSDAY, 12 SEPTEMBER 2019 - 12:39\nبه‌شی عێراق و هه‌رێمی کوردستان- سه‌رۆک وه‌زیرانی عێراق و نوێنه‌ری ڕێکخراوی نه‌ته‌وه یه‌کگرتووه‌کان کۆ بوونه‌وه و گفتوگۆیان له‌سه‌ر دواپێشهاته‌کانی عێراق و به‌هێزبوونه‌وه‌ی ده‌وری ئه‌و وڵاته له جیهانی عه‌ره‌ب و ناوچه‌که‌دا کرد.\nبه‌پێی هه‌واڵی کوردپرێس، نووسینگه‌ی ڕاگه‌یاندنی عادل عه‌بدولمه‌هدی سه‌رۆک وه‌زیرانی عێراق له به‌یاننامه‌یێکدا بڵاوی کرده‌وه که ناوبراو ئێواره‌ی ڕۆژی چوارشه‌ممه 11ی ئه‌یلوولی 2019 له شاری به‌غدا پێشوازی له جنین هنیس پلاسخارت نوێنه‌ری تایبه‌تی ئه‌مینداری گشتیی نه‌ته‌وه یه‌کگرتووه‌کان و سه‌رۆکی ده‌سته‌ی یارمه‌تییه‌کانی ڕێکخراوه‌که له به‌غدا کردووه.\nله به‌یاننامه‌که‌دا هاتووه که له کۆبوونه‌وه‌که‌دا دوو لایه‌ن هاوکارییه‌کانی نێوان عێراق و نه‌ته‌وه یه‌کگرتووه‌کان، گۆڕانکارییه ئیجابییه‌کانی ئێستای عێراق له بواری ئابوور و ئاسایش، پڕۆژه‌کانی ده‌وڵه‌تی فیدڕاڵ بۆ په‌ره‌پێدانی که‌رتی ئابوور و ئاوه‌دانکردنه‌وه، به‌هێزبوونه‌وه‌ی سه‌قامگیری، کاره مرۆڤدۆستانه‌کان و مه‌سه‌له‌کانی هاوپه‌یوه‌ند به ئاواره‌کانیان خستۆته به‌ر باس و لێکدانه‌وه.\nسه‌رۆک وه‌زیرانی عێراق و نوێنه‌ری نه‌ته‌وه یه‌کگرتووه‌کان تیشکیان خستۆته سه‌ر ده‌وری به‌هێزی عێراق له جیهانی عه‌ره‌ب و ناوچه‌که و ڕاپۆرتی ئه‌مدواییه‌ی یۆنامیشیان لێکداوه‌ته‌وه که تێیدا ته‌ئکید له‌سه‌ر گۆڕانکارییه ئه‌رێنییه‌کان و پشتیوانی له ڕوانگه‌ی ده‌وڵه‌تی فیدڕاڵ کراوه له‌پێناو به‌هێزبوونه‌وه‌ی ئاسایش، سه‌قامگیری و سه‌روه‌ریی یاسا.\nسه‌رچاوه: سۆمه‌ریه نیووز


مافەکانی منداڵان.. فەرامۆش مەکەن.\nجاڕنامەی گەردوونی مافەکانی منداڵان، کە لە (٢٠ی نۆڤەمبەری ١٩٨٩) دا، لە لایەن رێکخراوی نەتەوە یەکگرتووەکانەوە دەرچوو .. بریتییە لە (٥٤) مادە، هەندێ لە مادەکان لە چەند بڕگەیەک پێک هاتوون، لەو کاتەدا (١٩١) وڵاتی ئەندامی نەتەوە یەکگرتووەکان واژوویان لەسەر ئەم جاڕنامەیەیان کرد تەنها (ئەمەریکا) و (سۆمال) رەتیان کردەوە و، واژوویان نەکرد.\nئەم جاڕنامەیە لە (٢ی سێپتەمبەری ١٩٩٠)دا، چووە بواری جێبەجێ کردنەوە .. ئەو وڵاتانەی واژوویان کردبوو، بەڵینیان دا، کە پابەندی ئەم رێکەوتننامەیە دەبن و، رێز لە هەموو منداڵانی جیهان دەگرن و، دەیان پارێزن و، مافەکانیان جێبەجێ دەکەن .. بەڵام بەداخەوە، هەندێ لە ئەندامانی ئەو وڵاتانە کە واژووی مافەکانی منداڵانیان کرد، نەک هەر پێ بەند نەبوونە بە بەڵێنەکانیان و بە جێبەجێکردنی مافەکانی منداڵان، بەڵکو زۆر بە زەقی و بە ئاشکرا و بە بێ شەرمانە، مافەکانی منداڵانیان پێشێل کردوون و، تا ئەمڕۆش پێشێلی دەکەن، رەفتار و کردارەکانیان بە تەواوی بە پێچەوانەی بەڵێنەکانیان و، بە پێچەوانەی گەڵاڵەنامەی مافەکانی منداڵانەوەن .. بە تایبەتی رەفتاری نامرۆیانەی هەریەکە لە تورکیا و ئێران و سۆریا و عێراق .. بە تایبەتیش پێشێل کردنی مافەکانی منداڵانی کوردمان، کە نەک هەر لە سادەترین ماف بێ بەشن بەڵکو بە شێوەیەکی زۆر دڕندانەی رەگەزپەرستییانەش، دەیان چەوسێننەوە .. دوور لە رەوشت و لە بەزەیی و ويژدان .. دوور لە هەموو یاسا و رێسایەکی نێودەوڵەتی و، لە داب و نەریتێک.\nمنداڵ کێیە؟ وەکو لە (مادەی یەکەم )ی جاڕنامەی مافەکانی منداڵان دا هاتووە.. وەکو پێوەر و ستاندەرێکی جیهانی بەم جۆرە پێناسەی منداڵ دەکات: (منداڵ ـ کچ و کوڕ ـ ئەو مرۆڤەیە کە تەمەنی لە هەژدە ساڵ تێ نەپەڕیبێت، مەگەر یاسا و وڵاتەکەی تەمەنێکی کەی بۆ دیاری کردووبێت ..).\nمنداڵان، لە هەر شوێنێکی جیهاندابن هەر منداڵن .. لە هەر شوێنێکی جیهانیشدا بژین .. بە بێ جیاوازی هەموویان هەمان مافیان هەیە .. مافی ژیان و چاودێری و پارستنیان هەیە .. مافی خوێندن و چارەسەرکردن و یاری کردن و پێکەنین و، دابین کردنی پێداویستییەکانی گەشەکردن و نەشونماکردن و پێشکەوتنیان هەیە .. مافی... هتد.\nداواش لە وەزارەتی پەروەردە، لە حکومەتی باشووری کوردستان دەکەین، کە تێکڕای دەقی جاڕنامەی مافەکانی منداڵان، بە زمانێکی سادە و ساکار و شیرین وەریان بگێڕنە سەر زمانی کوردی و، لە پەرتووکێکی قەشەنگ و جواندا، بە وێنەی جۆراوجۆری منداڵانی کورد بێڕازێننەوە و، چاپی بکەن و، بە خۆڕایی دابەشی سەر قوتابیانی قۆناغی بنەڕەتی بکەن .. بەشێکیش لە دەقەکانی مادە گرنگەکانی ئەم جاڕنامەیە .. بکرێنە بابەتێک لە بابەتەکانی کتێبی (خوێندنەوەی کوردی) بۆ پۆلەکانی چوارەم و پێنجەم و شەشەمی بنەڕەتی .. تا منداڵانی کوردمان بزانن کە مافە رەواکانیان چین .. پێویستە راگەیاندنەکان و میدیاکانی کوردستان و، رێکخراوەکانی منداڵانیش لەم رووەوە رۆڵێکی بەرچاویان هەبێت .. ئەمانەی دەیخوێننەوە بەشێکن لە جاڕنامەی مافەکانی منداڵان .. حەزیشم کرد بە زمانی منداڵەوە خۆیانەوە بڵێم ( مافی ئەوەم هەیە کە):\nلە بۆلیڤیا، کە یەکێکە لە وڵاتەکانی ئەمەریکای باشوور، لە هەردوو منداڵ دا، منداڵێک لە دایکبوونی ئاشکرا ناکرێت .. کەواتە مافی چوونە قوتابخانە و، چارەسەری پزیشکی نییە و، کە گەورەش بوو، بە هۆی نەبوونی ناسنامەی کەسی و بەڵگەنامەوە، ناتوانێت لە هەڵبژاردنەکاندا دەنگ بدات یا خۆی کاندید بکات.\nلە رۆژئاوای کوردستانی خۆشەویستیشماندا، لە سایەی سوریا داگیرکەرەوە، تا ئەمڕۆ بەشێکی زۆری منداڵان و گەورەکانی گەلەکەمان، رەگەزنامە و شوناسنامەیان نییە و، لە مافی خوێندن و، لە زۆربەی مافەکانی منداڵان و، لە مافەکانی مرۆڤدا، بێ بەش کراون .. هەر لەبەر ئەوەی کە بە رەگەز کوردن.\nتا ئەمڕۆش (١٥٠) ملێۆن منداڵ لە جیهاندا، بەبێ خێزان، لەسەر شەقامەکانی شارە گەورەکانی هیندستان و بەرازیل و روسیادا دەژین .. ئەم منداڵانە بوونەتە نێچیر و گاڵتە و گێچەڵ پێ کردن و دەستدرێژی گەورەکان.\n٣ ـ مافی یەکسانی : ( کوڕ یا کچ ) بم .. خاوەنی پێداویستیی تایبەتی بم یا تەندروست و باش بم .. لەسەر هەر ئاینێک بم .. یا رەنگی پێستم هەرچییەک بێت .. یا بە رەگەز لە چ نەتەوەیەک بم و .. بە چ زمانێک بدوێم .. هەژاربم یا دەوڵەمەند بم .. دایک و باوکم یا بەخێوکەری یاساییم هەچ بیر و باوەڕ و ئایدۆلۆجیایەکی سیاسییان هەبێت .. نابێت جیاوازیم لەگەڵ دا بکەن .. منیش وەکو منداڵانی تر دەبێت هەمان مافم هەبێت.\nلە گەلێ لە وڵاتانی ئەفریقا و ئاسیادا .. ئاسان نییە کچانیان بۆ قوتابخانە بچن .. لە راستیدا زۆربەی خەڵکی ئەم وڵاتانە، ئەوەیان پێ باشترە کە تەنها کوڕان بخوێنن .. کچەکانیان لە ماڵەوەبن ، ئيشوکاری ماڵەوە و کێڵگە پێ بکەن.\nتا ئەمڕۆش، رۆژانە لە جیهاندا، زیاتر لە ( ٣٥) هەزار منداڵ بە نەخۆشی دەمرن .. کە ئاسانە لێیان دووربکەونەوە یا چارەسەریان بکەن .. منداڵیک لە پێنج منداڵدا، لە دژی سوورێژە و سیل و گەزاز ناکوترێن، چونکە ئەو وڵاتانەی لێیان دەژین، هەژارن و پارەی کڕینی دەرمانیان نییە.\n٥ ـ مافی چوونە قوتابخانە : مافی ئەوەم هەیە کە بچم بۆ قوتابخانە و، فێری خوێندنەوە و نووسین و بیرکاری و زانیاری ببم.\nلە وڵاتی مالی لە ئەفریقادا، لە هەر حەوت منداڵ دا، منداڵێک بەختی چوونە قوتابخانەی هەیە، بەڵام ئەو دوای نەزان و نابەڵدن، لە خوێندنەوە و نووسین و بیرکاری دا کڵۆڵن، .. ناتوانن رۆژنامەیەک بخوێنەوە و بۆ ئشێک بگەڕێن کە حەزی لێ دەکەن.\n٦ ـ مافی خۆراک : وەکو هەموو منداڵانی تر، مافی ئەوەم هەیە بخۆم و برسی نەبم .. ئاوی خاوێن بخۆمەوە .. بۆ ئەوەی نەخۆش نەکەوم، پێویستە خواردنەکەم هەمەجۆرە و باش بێت، تا جەستە و هۆشم گەشە بکەن و گەورەبم.\nلە ئەمڕۆدا، منداڵێکی زۆر لە ئەفریقا دا، بەدەست برسێتییەوە دەناڵێنن .. هەروەها لە فەرەنساشدا، هەندێ خێزان ناتوانن، رۆژی دوو جار منداڵەکانیان بەرن بۆ چێشتخانە، ژەمی نێوەڕۆیان بۆ ناکڕن، تەنها ژەمی ئێوارەیان بۆ دەکڕن.\n(ئەو رۆژە نەبینم) ئەگەر دایک و باوکم لەیەک جیابوونەوە، پێش ئەوەی دادوەر بڕیاری خۆی بدات، پێویستە پرسم پێ بکات کە حەزدەکەم لە لای کامیان بمێنمەوە .. ئەگەرچی ئەو بۆی هەیە داواکەی من رەت بکاتەوە، بەڵام لەسەریەتی کە گوێم لێ بگرێت، چونکە ئەو بڕیارە پەیوەندیی راستەوخۆی بە ژیانی منەوە هەیە.\n٨ ـ مافی پاراستن لە توند و تیژی : کەس مافی ئەوەی نییە کە لێم بدات، یا بە خراپی رەفتارم لەگەڵدا بکەن، یا لۆمەم بکەن و گاڵتەم پێ بکەن .. لە کوێ دا بژیم مافی ئەوەم هەیە کە بە ئارامی و ئاشتی بژیم و .. دووربم لە توندوتیژی و لە شەڕ و لە ئاژاوە .. کەسیش ئەو مافەی نییە بمنێرێت بۆ بەرەی شەڕ .. مافی ئەوەم هەیە دایکم و باوکم و کەسوکارم لە شەڕ و ئاژاوە و لە زەبر و زەنگ و ئەشکەنجە بم پارێزن.\nتا ئەمڕۆ، نزیکەی (٤٠٠) هەزار منداڵ، کراون بە سەرباز و چەکدار، خراونەتە بەرەکانی جەنگەوە .. پێویستە بە زووترین کات ئەم پێشێلکارییە رابگیرێت.\nلە (میانمار) و (سودان) و ( کۆنگۆ) و، لە چەند وڵاتێکی تردا، ( مێردمنداڵان) ناچار دەکرێن، کە چەک هەڵبگرن و شەڕبکەن .. بە زۆری ئەمانە دەبنە پێشەنگی قوربانی.\n١٢ ـ لە سێدارەنەدان و بەند نەکردنی تا هەتایی: ئەگەر بە هەر بیانوویەک تاوانبار کرام، نابێت ئەشکەنجە و ئازارم بدەن و، رەفتاری نابەجێ دەرهەقم بکەن و، نابێت سزای قورسم و نامرۆیانەم بدەن و، نابێت لە سێدارەم بدەن و، ناشبێت بەندکرنی بە درێژایی ژیانم بە سەردا بسەپێنن ..ئەوەش بزانن کە من هەرگیز حەز بە تاوان و بە خراپی و کاری ناڕەوا ناکەم.\nلە ئەمڕۆدا، لە ئێراندا مانگ نییە، بە توومەتی هەڵبەستراوی بێ بنەما، بە شێوەیەکی زۆر دڕندانەی بێ وێنە لە جیهاندا .. چەند مێردمنداڵیک لە سێدارە نەدەن .. پشکی شێری ئەم تاوانە دڕندانەیەش، بەر مێردمنداڵانی کوردمان کەوتووە.\n١٧ ـ مافی پەروەردەکردنی دروست : گرنگترین و سەرەکیترین ئەرکی ئەستۆی دایکم و باوکم و بە خێوکەرم، ئەوەیە کە پێکەوە هاوکاری بکەن و، بە دروستی پەروەردەم بکەن .. بایەخەم پێ بدەن و، ئەو راستییە لە بەرچاوبگرن کە لە داهاتوودا من دەبمە تاکێکی کۆمەڵگاکەم .. هیوادارم تاکێکی تەندروست و سوودبەخش بم.\n١٩ ـ ئەرکەکانم و مافەکانم: پێویستە دایک و باوکم و مامۆستاکانم، یان لە رێی میدیاکان و راگەیاندنەکانەوە، بزانم کە ئەرکەکانی ئەستۆم چین .. ئینجا مافەکانیشم چین بە جوانی بۆمی روون بکەنەوە .. چونکە ئەو دوو شتە بۆ من و بۆ هەموو منداڵان و، بۆ هەموو چین و توێژێکی کۆمەڵگای کوردیمان، زۆر گرنگن کە بیزانین چین.\n٢٠ ـ فرۆشتن و رفاندن: دەزانم هەژاری و نەبوونی، وای کردووە کە هەندێ خێزانی بێ دەرتان منداڵەکانیان پێ بە خێونەکرێت، وەکو کەلوپەلێکی بازرگانی دەیانفرۆشن .. یا هەندێ گرووپی مافیا و دز منداڵان دەرفێنن و، بۆ کاری ناهەموار گەورەیان دەکەن؛ یا ئەندامەکانی لەشیان دەفرۆشن، یا بۆ ئازاد کردنیان داوای پارەیەکی زۆر لە خێزانانی منداڵە رفێنراوەکان دەکەن بەرانبەر بە ئازاد کردنیان، زۆر جاریش درۆدەکە و دەیان کوژن .. گروپە تیرۆریستییەکانیش منداڵان و هەرزەکارانی شێت و ناتەوا دەڕفینن و، بۆ کار و مەرامی تیرۆریستی و تاوان و خۆتەقاندنەوە بە کاریان دەهێنن .. هەموو ئەم کارە نامرۆییانە، هەڕەشەیەکی گەورەیە بۆ سەر ئێمەی منداڵان .. پێویستە لەم دز و گرووپە دڕندانە بمان پارێزن و، بە بێ بەزەییش، قورسترین سزای یاساییان بدەن.\n٢١ ـ پاراستن لە دەمارگیری: لە هەموو شێوازێکی دەمارگیری ئاینی و نەتەوەیی بم پارێزن، بە هەستێکی پاک رام بهێنن، بە رووحێکی برایانە و خوشکانە پەروەردەم بکەن، تۆوی هاوڕێتی و ئاشتی و لێبووردەیی و زمانی گفتوگۆ و رێزگرتن و هاوکاری و هاوسۆزی و دڵسۆزی و چاکە و خێرخوازی و ئاشتیخوازی و ... لە دڵم دا بڕوێنن .. شین بوونی ئەم خەسڵەتە باشانە .. جیهانێکی ئاشتی و مرۆڤایەتی دۆستی دێننە کایەوە.\nخوێنەرانی دڵسۆز: ئێوەی منداڵدۆستیش، کە ئەم بابەتەتان خوێندەوە .. دەبێ بە ئەوپەڕی تواناتانەوە، هاوکارمان بن و ببن بەشێک لە پەروەردەکردن و ئاراستەکردن و رێنمایی کردنی راست و دروستی منداڵانی کوردمان .. رێز لە مافەکانیان بگرن و، ببنە داکۆکیکەر و پاڵپشتیان .. چونکە کاردانەوەی هەموو پریشک و تیشکێکی داهاتووی ئەم منداڵانەمان .. بە باش و خراپییانەوە .. هەموو لایەکمان دەگرێتەوە.\n* رەزا ساڵح: نووسەر و رۆژنامەنووسێکی جێ پەنجە دیاری بواری ئەدەب و رۆشنبیریی منداڵانی کوردە, لە شاری (کەرکوک) لە باشووری کوردستان لە دایک بووه.